Penambah Rasa! Resepi Begedil Daging Walau Ringkas, Tetap Punya Aura Yang Memikat Rasa

Resepi begedil daging merupakan menu yang wajib dicuba apatah lagi jika Mama ingin makan soto mahu pun bihun sup, pasti rasanya akan lebih terangkat. Selain dimakan bersama dengan soto dan bihun sup, Mama juga boleh mencicahnya dengan sambal kicap yang padu untuk melengkapkan tekak Melayu kita.
Cara untuk membuatnya juga sangat mudah serta tidak rumit dan yang paling best sekali, resepi begedil daging ini boleh juga dibuat secara sejuk beku dan dimasak pada bila-bila masa sahaja yang Mama mahu. Paling penting kalau ada tetamu yang tiba-tiba datang berkunjung ke rumah, Mama dah tak perlu risau lagi nak jamu apa!
Jom kami tunjukkan cara untuk buat resepi begedil daging yang sangat sedap dan menyelerakan ini! Mama Siti siap kongsikan dalam dua versi lagi tau.
Resepi Begedil Daging Versi I & II

Kredit gambar: resepichenom.com
Resepi Begedil Daging Versi I
Bahan-bahan
1 pek daging Ramly burger1 kg kentang1 biji bawang besar10 ulas bawang putihDaun supBawang gorengLada sulahLada hitamSerbuk perasa
Cara -cara
#1. Mula-mula kupas dan potong kentang, kemudian rebus kentang bersama sedikit garam sehingga empuk. Angkat, tos dan lenyekkan.
Kredit gambar: Facebook @MAHN
#2. Seterusnya tumbuk bawang besar, bawang putih sehingga hampir lumat.
Kredit gambar: Facebook @MAHN
#3. Tumis bahan yang ditumbuk sampai perang, masukkan daging burger dan leraikan daging dengan senduk. Masak sehingga daging garing.
Kredit gambar: Facebook @MAHN
#4. Kemudian masukkan bahan tadi ke dalam kentang lenyek, taburkan daun sup, bawang goreng, lada sulah, lada hitam, serbuk perasa. Gaul sebati.
Kredit gambar: Facebook @MAHN
#5. Masukkan adunan ke dalam tauhu pok.
Kredit gambar: Facebook @MAHN
#6. Pecahkan dua biji telur, masukkan satu sudu tepung jagung, garam dan celup tauhu sebelum menggoreng. Kemudian, gorengkan dalam minyak yang panas.
Kredit gambar: Facebook @MAHN
Resepi Sambal Kicap Pekat
Bahan-bahan
1 genggam cili api3 ulas bawang putihKicapGula
Cara-cara
#1. Kisar semua bahan kemudian masak sehingga ia menjadi pekat. Siap untuk dihidang dan dinikmati bersama tauhu begedil.
Resepi Begedil Daging Versi II
Kredit gambar: Facebook @MAHN
Bahan-bahan
1 bungkus besar tauhu kering4 biji kentang1 cawan isi ayamDaun bawangDaun supSerbuk lada putihGaramTelurMinyak untuk menggoreng
Cara-cara
#1. Buangkan kulit kentang, cuci dan rebus kentang sehingga empuk. Angkat, toskan airnya dan lenyet kentang tersebut.
Kredit gambar: Facebook @MAHN
#2. Masak isi ayam sehingga kering. Kemudian campurkan dengan kentang, daun bawang, daun sup, serbuk lada putih, dan garam. Gaul sehingga sebati.
Kredit gambar: Facebook @MAHN
#3. Seterusnya gunting tauhu di bahagian atas. Keluarkan isinya dan campurkan bersama adunan tadi.
#4. Kemudian masukkan adunan tadi ke dalam tauhu yang telah dipotong tersebut.
Kredit gambar: Facebook @MAHN
#5. Bancuh telur dan masukkan garam secukupnya kemudian celup tauhu tadi sebelum menggoreng.
Resepi Sos Pencicah
Bahan-bahan
10 tangkai cili padi2 ulas bawang putih2 sudu gula perang1 sudu sos tiram2 sudu kicap manisGaram secukupnya
Cara-cara
#1. Semua bahan dikisar dan direneh menjadi sedikit pekat mengikut citarasa masing-masing.

Menu yang kami kongsikan ini sangat mudah dan senang untuk disediakan dan yang pastinya ia akan digemari oleh anak-anak Mama. Mama Siti juga sangat berharap yang Mama akan gembira dengan hasilnya nanti!

Mama juga boleh cuba pelbagai lagi resepi masakan menarik yang lain dengan klik di SINI!


Didik Anak-anak Lebih Menghargai Budaya Bangsa Cina dan Lain-lain Dengan Cara Ini

Mesti anak Mama tanya kenapa banyak dekorasi merah pada bulan ni kan? Ini adalah kerana, bulan ni, mereka yang berbangsa Cina akan menyambut Tahun Baru Cina. Negara kita kaya dengan pelbagai bangsa dan agama, oleh itu, terdapat pelbagai sambutan perayaan yang diadakan sepanjang tahun.
Sebagai ibu bapa, Mama Siti nasihatkan Mama Papa untuk sentiasa beritahu dan didik anak-anak serba sedikit tentang setiap budaya dan perayaan yang diraikan ini. Ajar mereka tentang sejarah atau info-info penting dan bagaimana anak-anak boleh hormat perayaan lain.
Disebabkan bulan ini adalah Tahun Baru Cina, Mama Siti nak cadangkan sikit aktiviti apa yang boleh tolong Mama memperkenalkan budaya dan perayaan Cina pada anak-anak.
Cara Mendidik Anak Tentang Budaya Cina
#1 Raikan Cuti Tahun Baru Cina

Ini cara yang paling senang untuk Mama mengajar si Manja tentang budaya Cina. Disamping Mama dan anak-anak seronok bercuti, apa kata Mama jadikannya time cuti CNY ni lebih bermakna dengan berkongsi percutian perayaan masing-masing.
Bila cuti perayaan, Mama boleh jelaskan kenapa kita cuti pada hari tersebut dan ceritakan serba sedikit mengenai perayaan tersebut. Lagi seronok kalau anak-anak mempunyai kawan yang berbilang kaum.
Gunakan peluang tersebut untuk mengajar anak Mama tentang tradisi dan budaya sesuatu perayaan seperti Tahun Baru Cina ini – apa itu Tahun Baru Cina, kenapa orang meraikannya, dan sebagainya.
Ini adalah beberapa persoalan yang akan membantu anak Mama lebih faham tentang tradisi dan budaya lain.
#2 Belajar Bahasa Mereka

Mempelajari bahasa Cina memang mencabar, tetapi kanak-kanak yang lebih kecil, lebih senang untuk belajar sesuatu bahasa berbanding dengan kita.
Bahasa Mandarin sangat berbeza dengan bahasa Inggeris. Ia mempunyai nada yang menentukan makna sesuatu perkataan. Mama boleh masukkan anak-anak ke kelas khas belajar bahasa Mandarin atau sekiranya Mama dan Papa berminat, boleh hantar anak-anak ke Sekolah Jenis Kebangsaan Cina (SJKC) yang berdekatan.
Sebolehnya Mama boleh dedahkan bahasa untuk didik mereka dengan lebih mendalam tentang budaya dan tradisi orang Cina.
#3 Terokai Budaya Cina Melalui Makanan

Ini cara yang paling senang untuk Mama ajar mereka tentang budaya orang Cina. Terdapat pelbagai makanan seharian kita yang boleh kita relate dengan mereka. Budaya cina juga menggunakan penyepit (chopstick) sewaktu makan. Terdapat lebih banyak penekanan tentang cara makan untuk mengimbangi yin dan yang dalam budaya Cina.
Bahan-bahan yang digunakan dalam masakan mereka juga mencerminkan budaya dan tradisi mereka. Dari situ, anak-anak akan lebih faham mengapa bahan-bahan masakan digunakan dan apa signifikannya.
Kalau Mama tak pernah cuba, Mama boleh bawa anak-anak menjamu selera makanan Cina-Muslim di antara restoran-restoran yang disenaraikan di SINI.
#4 Buku Bergambar Tentang Budaya dan Tradisi Cina

Membacakan buku kepada anak-anak juga mudah untuk Mama Papa didik mereka mengenai budaya dan tradisi kaum Cina. Mama boleh cuba cara ni – sebelum tidur, bacakan mereka buku tersebut dengan cara yang paling menarik. Barulah best dan bersemangat!
 ibu bapa mendidik anak-anak tentang budaya dan tradisi orang Cina. Sebelum tidur, sesetengah kanak-kanak perlu dibacakan buku sebelum tidur. Sambil-sambil tu Mama selit la buku cerita Cina ataupun apa-apa yang berkaitan dengan tradisi dan budaya mereka.
Bercerita juga merupakan cara terbaik untuk memperkenalkan konsep penting tentang identiti, budaya dan tradisi yang berbeza. Terdapat banyak buku pelbagai budaya dan menyeronokkan di pasaran hari ini yang merangkumi topik sedemikian.
#5 Jadi ‘Role Model‘ Yang Positif

Untuk membesarkan kanak-kanak yang sensitif dengan budaya dan tradisi, kita sebagai ibu bapa perlu menjadi role model yang positif buat mereka.
Kanak-kanak sentiasa copy and paste tingkah laku ibu bapa mereka. Oleh itu, membimbing dan menasihati mereka, membentuk mereka supaya menyedari tentang budaya serta boleh memberi kesan pada pandangan dan sikap dunia adalah penting untuk anak Mama.
Apabila kita berbincang dan bertanyakan pendapat si Manja, kita akan lebih memahami apa yang mereka tahu dan tidak tahu tentang budaya lain di dalam negara dan luar negara.
Semoga Mama dapat didik anak-anak tentang budaya dan tradisi dengan cara-cara mudah ini! Selamat mencuba~
Dapatkan lebih banyak info macam mana Mama boleh didik anak dengan terperinci di SINI!


Kuih-Muih Kaum Cina Yang Popular & Semestinya Halal Untuk Mama Cuba

Tahun Baru Cina semestinya masa yang terbaik untuk luangkan masa bersama keluarga dan catch-up dengan hal-hal keluarga yang lama tak jumpa tu. Tapi bukan tu sahaja! Setiap kali Tahun Baru Cina, Mama Siti mesti nantikan kuih-muih yang manis yang dapat cipta lebih banyak kenangan manis untuk tahun yang akan datang!
Tapi halal ke kuih-muih ni? Jangan risau Mama, sini Mama Siti nak kongsikan senarai kuih-muih kaum Cina yang popular dan HALAL untuk dinikmati umat Islam.
Di bawah juga ada infografik tau, boleh lah Mama share dengan kawan-kawan dan ahli keluarga.
7 Kuih-Muih Kaum Cina Yang Popular & Halal
Nian Gao

Haa kuih ni boleh makan bila bila masa je tapi sangat popular waktu Tahun Baru Cina. Berasal dari negara China, kuih tahun baharu ni juga dikenali sebagai kuih bakul.
Ia juga sangat mirip dengan kuih Melayu kita iaitu kuih dodol, Nian Gao sering dimakan dengan kelapa, digoreng dengan ubi keladi atau ubi keledek dan boleh dimakan macam tu sahaja. Ia diperbuat daripada tepung pulut. Nama lainnya adalah “kek beras”.
Tang Yuan (Winter Solstice)

Secara tradisinya, ia dimakan semasa Yuanxiao atau Festival Tanglung dan juga majlis perkahwinan.
 Tang Yuan diperbuat daripada tepung beras dan berbentuk seperti bola yang dihidangkan dalam sup atau air gula panas. Kadang-kadang ada inti di dalam dan kadang-kadang ia datang dalam pelbagai saiz.
Yuèbíng/Mooncake (Mooncake Festival)

Favourite Mama Siti!
Secara tradisinya, kek bulan ni dimakan sewaktu Perayaan Pertengahan Musim Luruh. Kek ini dimakan untuk meraikan  penghargaan bulan dan melihat bulan. Bagi kaum Cina, kek bulan ni dianggap sebagai makanan istimewa tau, Mama!
Ia datang dalam pelbagai perisa dan inti seperti keladi, pandan dan juga durian. Kalau cari kek bulan waktu perayaan Pertengahan Musim Luruh, memang merata-rata ada tau!
Ma Lai Gou (Dimsum)

Kek Kukus ni adalah kek span gula perang gebu yang biasanya terdapat pada troli dim sum di Selatan China dan Hong Kong. Ia juga merupakan salah satu hidangan dim sum yang popular.
Secara aslinya, kek ini mempunyai corak poket udara bergaris-garis disebabkan proses penapaian. Tetapi sekarang, untuk jimatkan masa, kedai-kedai dan restoran membuat kek ini dengan cara shortcut dan rasanya tetap sedap! Boleh la Mama try~
 Jian Dui (Dimsum)

Buat penggemar kacang merah, boleh la Mama cuba yang ini! Jian dui ialah sejenis pastri goreng Cina yang diperbuat daripada tepung pulut.
Luarannya disalut dengan biji bijan. Teksturnya rangup dan kenyal tau! Inti di dalam biasanya terdiri daripada pes lotus, atau sebagai alternatif pes kacang hitam manis, atau pes kacang merah. Simple je kuih ni, kalau makan satu mesti nak lagi!
Fah Sung Thong

Kalau Mama nak tahu kuih Fah Sung Thong atau Chinese Peanut Candy ni sebenarnya macam kuih bepang aje! Ia diperbuat daripada biji bijan dan kacang tanah. Macam kuih bepang Melayu kita tu!
Kalau Mama nak buat homemade pun senang! Boleh letak chili flakes dan serbuk lima rempah. Wow! Mesti sedappp~
Wan Dou Huang

Wan Dou Huang adalah Pea-Flour Cake sejenis kuih yang manis dan menyegarkan. Bahan utama kuih ni adalah kacang dhall atau tepung kacang dhall, air dan gula. Ia juga biasa dimakan orang pada musim bunga. Tekstur dia halus dan licin je! Dia akan cair dalam mulut.

Banyak rupanya kuih-muih kaum Cina yang popular sepanjang tahun dan HALAL. Mari cuba pelbagai pencuci mulut ini dan jadikan hidup kita lebih manis! Selamat mencuba~

Nak buat pencuci mulut sendiri pada Tahun Baru Cina ni? Dapatkan resepi pencuci mulut di SINI!


Tekak Rasa Nak Makan Yee Sang, Boleh Ke Mama Hamil Makan?

Tinggal beberapa hari sahaja lagi sebelum perayaan Tahun Baru Cina. Mama Siti pasti, ramai sekarang tengah busy dengan Chinese New Year (CNY) dinner yang dianjurkan pejabat, rakan-rakan atau saudara yang menyambut bukan? Bila sebut pasal CNY dinner ni, mestilah akan ada Yee Sang.
Bagi ibu hamil, pernah tak Mama tanya diri sendiri, boleh ke tak sebenarnya mak yang hamil makan Yee Sang ni? Mungkin Mama tak perasan yang Yee Sang ni sebenarnya mempunyai ikan mentah Salmon!
Seperti yang Mama tahu, bahan-bahan Yee Sang terdiri daripada:
Salmon segar atau sashimi tunaLobak putihLobak merahTimunCapsicumPomeloJeruk haliaPasli cina
Betul, komposisi Yee Sang mungkin lebih kepada sayur-sayuran yang memberi nutrien dan juga vitamin yang bagus untuk ibu hamil. Tetapi ia juga bukan yang Mama sangkakan.
Mama yang hamil perlu berpantang makanan mentah dan pastikan makanan tersebut dimasak sepenuhnya sebelum makan bagi mengelakkan kemudaratan kesihatan.
Selamat Ke Yee Sang Untuk Ibu Hamil?

Walaupun Yee Sang adalah makanan tradisi dan kegemaran semua semasa Tahun Baru Cina, ikan mentah salmon dalam Yee Sang semestinya tidak sesuai untuk ibu hamil makan kerana makanan mentah boleh mengandungi parasit.
Bukan sahaja ikan salmon dalam Yee Sang ni, mana-mana sushi dengan makanan laut mentah atau kurang masak adalah dilarang! Makan ikan mentah atau kurang masak boleh mendedahkan bayi anda yang sedang membesar kepada merkuri dan bakteria berbahaya.
“Apa yang berlaku jika Mama makan ikan mentah?”
Ikan mentah ni boleh menyebabkan keracunan makanan dan Mama yang hamil lebih cenderung untuk sakit berbanding orang lain. Untuk mengelakkan apa-apa penyakit, hidangan makanan laut hendaklah dimasak pada suhu tertentu.
Tapi apa jadi kalau ada makan malam Tahun Baharu Cina? Mama masih boleh menikmati Yee Sang vegetarian yang tidak mengandungi ikan mentah.
Jenis Yee Sang Yang Boleh Dimakan Ketika Hamil

Berita baik untuk Mama yang hamil! Yee Sang jenis vegetarian ni boleh dimakan asalkan sayur-sayuran mentah tersebut dicuci dengan bersih untuk menghilangkan racun perosak.
Ingat tau, makanan mentah is a no-no! Sayur yang dihidangkan juga perlu dibasuh dengan bersih untuk mengelakkan diri daripada terkena jangkitan bakteria yang terkandung pada bahan-bahan tersebut.
Ingat pesan Mama Siti ni! Semoga bermanfaat untuk Mama dan keluarga! Selamat mencuba dan selamat Tahun Baru Cina~

Apa yang Mama hamil tidak boleh makan? Boleh klik di SINI untuk tahu lebih lanjut.


Kanser Pangkal Rahim Boleh Dicegah Dengan Vaksin HPV

Secara umum, kanser serviks atau kanser pangkal rahim adalah kanser yang ke-4 paling umum dalam kalangan wanita Malaysia dan yang ke-2 paling umum dalam kalangan wanita berumur antara 14 dan 44 tahun. Yang lebih ngeri, kebanyakan simptom tidak ketara sangat pada peringkat awal kanser.
Tetapi kanser serviks ternyata boleh dicegah dengan pengambilan vaksin HPV.
Sempena Bulan Kesedaran Kanser Serviks, Mama Siti nak share sikit lah kenapa Mama dan anak-anak perlu mengambil vaksin HPV, untuk mencegah kanser ni.
Adakah Vaksin HPV Berkesan?

Kredit gambar: Shutterstock
Human papillomavirus (HPV) ni telah dibuktikan bahawa ia boleh mencegah beberapa penyakit seperti jangkitan HPV, ketuat alat kelamin, dan prakanser serviks (sel abnormal pada serviks yang boleh menyebabkan kanser).
Berdasarkan kajian terkini di Malaysia, ia menunjukkan penurunan 91% dalam kalangan wanita muda berumur 18-24, sedekad selepas program vaksinasi HPV kebangsaan dilaksanakan.
Di Amerika Syarikat juga menunjukkan penurunan dalam kalangan wanita berumur 20-29 tahun selepas 10 tahun mengambil vaksin.
Untuk pengetahuan Mama, kanser biasanya mengambil masa bertahun-tahun untuk berkembang selepas seseorang mendapat HPV. Susah nak mengesan siapa yang akan menghidap kanser ni ataupun mempunyai masalah kesihatan lain daripada HPV.
Kredit gambar: Shutterstock
Orang yang mempunyai sistem imun yang lemah (seperti orang yang hidup dengan HIV/AIDS) mungkin kurang berupaya untuk melawan (membersihkan) jangkitan HPV, dan lebih berkemungkinan mengalami masalah kesihatan yang disebabkan oleh HPV.
Vaksinasi HPV boleh mencegah lebih daripada 90% kanser yang disebabkan oleh HPV, serta prakanser dubur, faraj, serviks dan vulva (sel abnormal yang boleh membawa kepada kanser).
Itulah sebabnya vaksin HPV berfungsi paling baik apabila diberikan pada usia 11-12 tahun, sebelum bersentuhan dengan virus HPV.
Seperti yang Mama tahu, ia dapat memulihkan kanser adalah lebih baik daripada merawatnya. HPV boleh menyebabkan beberapa jenis kanser.
Hanya kanser serviks boleh dikesan awal dengan ujian saringan. Kanser lain yang disebabkan oleh HPV mungkin tidak dapat dikesan sehingga ia lebih serius. Vaksinasi HPV menghalang jangkitan yang menyebabkan kanser ini.
Untuk Siapa Vaksin HPV Ni dan Bila Perlu Ambil?
Ia syorkan agar vaksin HPV diberikan kepada kanak-kanak perempuan dan lelaki antara umur 11 dan 12 tahun. Paling awal mereka boleh mengambilnya pada umur 9 tahun.
Pada umur 11 dan 12 tahun, mereka patut menerima dua dos vaksin HPV yang jaraknya adalah enam bulan. Remaja yang lebih muda berumur 9 dan 10 dan remaja berumur 13 dan 14 juga boleh menerima vaksin mengikut jadual dua dos. Kajian mengatakan bahawa jadual dua dos berkesan untuk kanak-kanak di bawah 15 tahun.
Kredit gambar: Shutterstock
Remaja dan dewasa muda yang memulakan siri vaksin kemudian, pada umur 15 hingga 26 tahun, harus menerima tiga dos vaksin.
Untuk mereka yang sudah dijangkiti dijangkiti HPV, vaksin mungkin tidak begitu berkesan. Juga, tindak balas terhadap vaksin adalah lebih baik pada usia yang lebih muda daripada pada usia yang lebih tua. Oleh itu, memang wajar untuk anak-anak untuk mengambilnya.
Awas Mama Yang Hamil!
Kredit gambar: Shutterstock
Untuk wanita hamil dan mereka yang mempunyai sakit teruk, ia tidak disyorkan untuk mengmabil vaksin ni. Pastikan Mama maklum pada doktor jika Mama mempunyai alergik pada yis atau lateks. Jika Mama mengalami alahan yang mengancam nyawa daripada dos vaksin sebelumnya, Mama tidak patut ambil vaksin.
Harap-harap dengan info ini, Mama lebih faham tentang vaksin HPV. Dapatkan ia segera untuk mencegah kanser pangkal rahim ni!

Dapatkan lebih banyak maklumat tentang kesihatan Mama dan sekeluarga di SINI!


Apa Maksud Hiasan Ni Ya? Ini Simbolik Barangan Dekorasi Tahun Baru Cina

Setiap tahun, Tahun Baru Cina di sambut besar-besaran di negara kita. Ia perayaan yang keluarga dan kawan-kawan Tahun Baru Cina mempunyai pelbagai dekorasi yang mempunyai maksud yang tersendiri. Selalu nampak kan? Tapi apa maksud dan simbolik barangan dekorasi yang digunakan sempena Tahun Baru Cina itu ya?
Jom kita baca dengan lebih lanjut.
7 Maksud & Simbolik Barangan Dekorasi Tahun Baru Cina Ini
#1 Sampul Merah

Kredit gambar: Shutterstock
Haaa yang ni famous dan Mama mesti tahu punya, peket merah ni selalu digunakan untuk menjadi sampul duit. Selalunya orang yang sudah berkahwin akan berikan pada saudara mereka yang lebih muda sebagai tanda tuah.
Bukan sebagai angpao je, ia juga menjadi sebagai hiasan yang digantung pada pokok kumquat, oren, dan mandarin kerana ia simbol penambahan kekayaan.
#2 Pokok Kumquat, Oren, dan Mandarin
Kumquat (柑桔), dalam bahasa Kantonis, ia bermaksud usus gusi. Dan kedua-dua watak ini bunyinya sama seperti perkataan untuk ’emas’ (金) dan ‘nasib baik’ (吉).
Itulah sebabnya pokok kumquat, pokok oren, dan pokok mandarin sering dibeli semasa Tahun Baru Cina dan diletakkan di banyak rumah untuk mengalu-alukan kekayaan, tuah dan kemakmuran.
#3 Tanglung Cina
Kredit gambar: Shutterstock
Tanglung ni sangat ikonik tau, Mama! Tanglung merah Cina (燈籠) biasanya digunakan semasa perayaan seperti Festival Musim Bunga dan Pesta Pertengahan Musim Luruh.
Bukan sahaja pada Tahun Baru Cina tetapi Mama akan kerap nampak tanglung ni digantung di luar pintu kedai dan rumah masa tahun baharu. Maksud tanglung ni adalah kebahagiaan dan ia dipercayai dapat mengusir sebarang nasib malang.
#4 Mercun Cina
Kredit gambar: Shutterstock
Mercun Cina (炮仗) ni banyak di luar kedai-kedai pada Tahun Baru Cina ini. Mercun ini sebenarnya melambangkan kegembiraan dan perayaan kerana ia kuat dan memulakan tahun dengan dentuman kuat!
Selalunya, ia diletupkan di depan rumah dan kedai untuk buat bunyi yang kuat bertujuan untuk menghalau roh jahat.
#5 Keratan Kertas
Kredit gambar: Shutterstock
Keratan kertas ni dipotong daripada kertas merah, dan biasanya dilekatkan pada tingkap atau permukaan lain.
Reka bentuknya cenderung kepada watak Cina dan imej yang bertuah, seperti buah-buahan seperti mandarin dan kumquat, serta haiwan zodiak yang mencerminkan tahun itu.
Setiap watak, buah, dan haiwan mesti ada makna tertentu, kebanyakannya mewakili umur panjang, kehormatan, kekayaan, dan kemakmuran.
#6 Penyambung Pintu
Kredit gambar: Shutterstock
Sepanduk merah dan emas ini bermesejkan kemakmuran, nasib baik, kesihatan yang baik. Kuplet pintu cenderung berada di dalam rumah, seperti di ruang tamu, tetapi ia juga boleh ditemui di pintu masuk ke rumah, kedai, sekolah, kedai-kedai dan banyak lagi.
#7 Fuk Terbalik (福)
Kalau nak nasib baik datang mencurah-curah, letaklah tulis fuk ni! Tulisan fuk (disebut sebagai fook) bermaksud nasib baik.
Apabila ia diletakkan terbalik, simbolisme menunjukkan bahawa tuah sedang dicurahkan ke atas individu. Tulisan itu selalunya ditulis pada sekeping kertas merah, kemudian diletakkan di pintu masuk rumah dan kedai.
Mama Siti pun tak sangka banyak betul simbol dan maksud dekorasi Tahun Baru Cina ni. Harap-harap senarai ni dapat membantu Mama lebih faham tentang dekorasi Tahun Baru Cina ni.
Kami di Kelab Mama mengucapkan Selamat Tahun Baru Cina untuk semua Mama!

Perlu lebih banyak info tentang Tahun Baru Cina? Klik di SINI!


Resepi Mesra Muslim: Halal Ngor Hiang Sedap Bak Hang!

Adakah Mama teringin authentic Chinese food? Selalunya authentic Chinese food yang dijual di restoran, mesti tak halal. Kalau Mama teringin, Mama terpaksalah masak sendiri. Ngor Hiang ataupun Lor Bak ini ialah menu kegemaran Hokkien, Teochew & juga Peranakan.
Kebanyakan resepi ini menggunakan daging tidak halal. Tapi jangan risau, kita boleh olah dan gunakan daging yang halal. Buatnya tak susah, cuma kulit tauhu tu kadang-kadang susah nak dapat kat kedai.
Kalau Mama nak tahu, ada dua jenis kulit tauhu dan khusus untuk resepi Ngor Hiang halal ni, kita perlukan tauhu nipis tapi masih ‘kuat’ dan tak senang koyak.
Jom kita tengok resepi di bawah!
Resepi Ngor Hiang Halal, Sedap & Rangup

Kredit gambar: Faiza Asari
Bahan-Bahan
500gm daging dengan sedikit lemak300gm isi udang10 ulas bawang kecil1 batang lobak merah8 biji sengkuang cina8 keping biskut cream crakers (unsalted, alternatif lain guna serbuk roti)2 1/2 sudu kecil rempah 5 spices1 1/2 sudu kecil garam halus1/2 sudu kecil kicap cair1 sudu besar tepung jagung2 biji telur (dikocok, simpan 1/3 untuk gam)1 sudu kecil minyak bijan1 sudu besar lada sulah
Cara Memasak
Potong daging sebesar 2 jari. Then masukkan juga isi udang & mesin kasar-kasar. Kisar 30s/sp5.5. Dapat la daging cincang yang masih ada ketul-ketul kasar. Ketepikan.Lobak merah & sengkuang cina belah 2. Masukkan juga biskut. Kisar 30s/sp6. Campurkan semua bahan dalam mixing bowl. Guna function knead 5 minit. Cantik inti jadi kenyal-kenyal. Kita mesti dapat inti yang kenyal macam nak buat meatball.Letakkan inti (agak-agak saiz mcm hotdog) di tengah-tengah kulit. Tinggalkan lebih kurang 1cm di kiri kanan. Sapukan telur di kiri kanan kulit. Pelan-pelan bungkus rapi & agak ketat. Lekatkan dengan telur di hujungg gulungan. Boleh juga lipat sama macam popia.Susun dalam loyang yang disapu minyak. Pastikan ada ruang di antaranya sebab takut melekat kalau terlalu dekat. Kukus 15-20 minit. Biar sejuk sebelum keluarkan. Kalau angkat panas-panas takut pecah.Akhir sekali goreng dalam minyak hingga ke warna perang keemasan. Hati-hati sebab kalau api besar – mudah hangus.
        View this post on Instagram            A post shared by by Faiza Asari (@tillythethermie)
Kredit: Faiza Asari
Khasiat Kulit Tauhu

Banyak kebaikan yang ada pada kulit tauhu ni. Ia mempunyai protein yang tinggi, rendah lemak, dan rendah karbohidrat, Vitamin A, Thiamine Riboflavin, Niasin, Folat, dan Vitamin B6.
Tambahan pula, kulit tauhu juga kaya dengan mineral seperti kalsium, kuprum, besi, magnesium, kalium, natrium, dan zink.
Petua yang Mama Siti dapat adalah intinya boleh guna pelbagai bahan (orang Teochew kadang-kadang campurkan keladi) tapi benda wajib adalah sengkuang cina! Sengkuang cina tu boleh tingkatkan rasa daging dan udang dengan bagi rasa manis dari jusnya. Barulah umph!
Selamat mencuba Mama!

Dapatkan resepi menarik untuk anak Mama dan sekeluarga DI SINI.


WAJIB Cuba! 15 Cara Halau Tikus di Rumah, Dapur, Atas Siling & Lain-lain

Kewujudan tikus dalam rumah seperti ‘datang tak berjemput, pulang tak berhantar’. Sudahlah begitu, kehadirannya juga boleh menyebarkan penyakit bawaan merbahaya.
Selain itu, barang-barang di dalam rumah kita juga semakin hari, semakin rosak disebabkan tabiat mereka yang suka menggigit. Makanan, perabot dan alatan memasak pun digigit oleh roden yang satu ini.
Kita kena buat sesuatu ni Mama. Kita perlu segera mulakan cara halau tikus dari tempat tinggal. Petua tradisional, bahan kimia serta beberapa kaedah lain ada dikongsikan dalam artikel kali ini.
Terus ikuti tips dan cara halau lipas di rumah dan tempat tinggal.
Senarai Petua Dan Cara Halau Tikus

Kredit gambar: heritagepestcontrolnj.com
#1 Makanan Sentiasa Bertutup
Kredit gambar: Shopee
Kalau ada makanan yang terbuka, memang laju lah tikus-tikus mendekati. Kita ingatkan tak ada apa berlaku, rupanya diam-diam dia cuil makanan kita dekat dapur.
Sebab itu lah kita kena tutup lauk di atas meja dan ikat makanan dalam plastik dengan baik.
#2 Serai Wangi
Kredit gambar: lemonilo.com
Tak rugi sebenarnya tanam pokok serai banyak-banyak dekat rumah. Kalau ada serangan ‘Cik Ti’ boleh lah kita gunakan sebagai senjata.
Selain itu, Mama boleh juga cari produk semburan haiwan perosak di pasaran. Fungsinya masih sama iaitu membuatkan deria bau tikus rasa tidak selesa.
#3 Tutup Laluan Tikus
Kredit gambar: ephesossoftware.com
Tak kira sekecil apa pun laluan pintu, tingkap dan celah dinding, lakukan sesuatu cepat. Lagipun, tikus kan suka menggigit.
Pasangkan jaring, papan atau simen bahagian dinding yang berongga.
#4 Essential Oil

Minyak pokok teh, eucalyptus dan pudina antara pilihan utama yang boleh Mama cuba untuk menghalau tikus. Aroma mentol dari daun pokok-pokok tersebut menutup jejak feromon yang dilalui tikus.
#5 Perangkap Tikus
Kredit gambar: kompas.com
Ada pelbagai jenis perangkap tikus terdapat di pasaran. Perangkap jenis spring, sangkar dan gam antara yang berkesan menangkap tikus. Letakkan di tempat laluan tikus dan jangan lupa letakkan makanan untuk menarik perhatian tikus.
#6 Racun TIkus dalam Bekas Perangkap

  @ijrglobal Perangkap tikus DIY untuk jaga kain kain kt kilang supaya tak kene kerit tikus 😖 ♬ original sound – MILLI – MILLI

Dapatkan di kedai atau buat sendiri. Dikatakan cara ini berjaya mengurangkan bilangan tikus di rumah. Memandangkan permukaan bekas perangkap licin, tikus tidak dapat lari ke mana-mana.
#7 Buah Kepompong
Letakkan beberapa biji buah kepompong muda mahupun masak di tempat kegemaran tikus. Lebih baik kalau Mama tahu di mana sarangnya, boleh letakkan di situ.
#8 Bela Kucing
Kredit gambar: kibrispdr.org/
Seperti kartun ‘tom and jerry’. Tikus dan kucing saling bermusuh, kita boleh manfaatkan keadaan ini untuk menghalau haiwan perosak hadir di rumah.
#9 Kulit Durian
Kredit gambar: Kosmo
Kebanyakan haiwan perosak ada sensitiviti deria bau yang kuat. Bau dari kulit durian tidak menyenangkan tikus. Mereka akan lari dari tempat yang terdapat kulit durian.
#10 Bagi Amaran
Kredit gambar: propertyguru.com.my
Kalau boleh tangkap satu tikus selepas itu cat dengan warna terang seperti merah kemudian lepaskan kembali. Tikus-tikus lain yang melihatnya akan takut dan tidak berani berada di dapur kita lagi.
#11 Kapur Barus/ Ubat Gegat/ Naftalena
Kredit gambar: unismartpest.com.my
Kalau Mama inginkan kesan lebih berkesan, hancurkan kapur barus dan letakkan di kawasan tumpuan tikus berkeliaran. Tidak perlu terlalu halus, cukup sekadarnya sahaja.
#12 Cara Halau Tikus Dengan Jering
Kredit gambar: pertanianselangor.wordpress.com/
Beli sayur jering atau jengkol di pasar yang masih bertangkai. Bau jering yang kuat memadai untuk membuatkan kelompok tikus tidak selesa.
#13 Buah Mengkudu
Kredit gambar: people.utm.my
Potong buah mengkudu ke beberapa bahagian. Terpulang Mama ingin potong kecil atau saiz yang lebih besar. Kemudian, masukkan ke dalam bekas dan letakkan di dapur, bilik atau ruang tersembunyi yang lain.
#14 Tutup Bakul Sampah
Kredit gambar: Shopee
Gunakan bakul sampah yang bertutup begitu juga tong sampah yang di luar rumah. Tambahan pula, letakkan tong sampah di tempat teduh untuk mengelakkan bau dan mengurangkan kadar penguraian pereputan sampah.
#15 Simpan Makanan Haiwan Peliharaan
Kredit gambar: kompas.com/
Sedangkan kotak pun tikus boleh gigit apatah lagi makanan haiwan peliharaan. Selepas kucing Mama selesai makan, segera bersihkan tempat dan cuci bekas makanan.

Harap-harap menjadilah usaha kita menghalau tikus selepas melakukan cara-cara menghalau haiwan perosask tersebut. Kalau tak berjaya satu cara, cuba pula yang lain hingga kesemua tikus beredar dari tempat tinggal.
Jangan sesekali ambil ringan hal ini ya kerana tikus boleh menyebarkan virus membahaya. Lebih baik kita mencegah sebelum perkara lebih buruk berlaku dengan mencuba cara halau tikus yang berkesan ni.

Ikuti tips dan panduan yang memudahkan kehidupan kita yang lain DI SINI.


Wajah Lebih Glowing & Menawan Semasa Sambutan Makan Malam CNY, Dengan ‘5-Day Beauty Plan’ Ini

“Alamak!! Open house, dinner CNY semua nak dekat dah ni! Macam mana nak cantik dan wajah glowing dengan cepat?“
Jangan panik Mama! Kalau ni yang Mama pening, mungkin Mama Siti boleh tolong. Menjaga pemakanan dan kesihatan kulit ni sebenarnya sangat penting tau Mama.
Menurut kajian, penjagaan kulit yang betul dan tidak memudaratkan boleh melindungi kulit kita dan membantu kulit Mama kelihatan lebih baik dan sihat berbanding sebelumnya.
Jom kita baca sama-sama!
5 Hari Sebelum Event Besar Untuk Wajah Yang Segar & Glowing
Day 1: Jaga Pemakanan dan Scrub, Scrub, Scrub!

Pemakanan semestinya perkara yang penting yang Mama harus titik beratkan. Kalau Mama nak elakkan kembung perut, pastikan Mama jaga pemakanan dan minum air yang banyak.
Jika Mama mengalami dehidrasi, badan Mama akan bergantung kepada apa-apa air, yang boleh menyebabkan kembung perut. Minum air di waktu siang adalah cara yang bagus untuk mengurangkan kembung perut – pilih air, kopi dan teh tanpa kafein, teh hijau dan teh herba.
Satu lagi perkara yang Mama perlu buat adalah scrub badan dan muka! Ini kerana, sebenarnya terdapat banyak kotoran pada liang pori kita. Oleh itu, untuk menghilangkan kekotoran, Mama Siti menggalakkan Mama menggunakan scrub kegemaran dan biarkan ia lakukan keajaibannya pada kulit Mama.
Tapi, pastikan Mama pakai pelembap kulit tau! Nanti kering pulak. Mama akan kelihatan segar selepas pori-pori telah dibersihkan.
Untuk mengelakkan keradangan ataupun kemerahan disebabkan scrub, Mama Siti sarankan Mama buat langkah pertama ni seminggu sekali sahaja ya.
Day 2: Kukuhkan Rutin Skincare Dan Kawal Jerawat Mama

Lebih awal, lagi bagus! Ni lah masa untuk kawal jerawat-jerawat yang tengah naik tu. Kukuhkan rutin penjagaan muka Mama bermula dari sekarang.
Tambahkan serum, atau produk yang memberi nutrien pada kulit Mama. Memang geram kalau ada ada jerawat yang baru naik dan Mama mesti rasa nak picit-picit je kan?
Tips Mama Siti ialah cuba letak ais! Ais dapat menenangkan jerawat dan keradangan. Kalau rasa macam leceh, gunakan spot treatment yang dapat melegakan jerawat dengan cepat dan pantas. Pakai ubat jerawat yang kuat untuk kecilkan jerawat tu, Mama!
Day 3: Masa Untuk Peel-Off Mask

Tiga hari sebelum, mesti Mama nak flawless kan? Pakai lah peel-off mask untuk singkirkan semua kotoran yang ada pada muka. Peel-off mask ni berfungsi untuk tanggalkan kulit mati pada lapisan luar kulit Mama, bersama-sama dengan kotoran yang berada di kulit Mama.
Pakai peel-off ni bagus tau Mama, nanti segala kotoran, bakteria keluar dan kulit pun lebih seimbang, tona sekata dan kulit juga kelihatan lebih sihat. Barulah glowing!
Day 4: Cerah & Lembabkan Muka Mama

Macam badan kita, kulit kita pun perlukan pelbagai vitamin serta nutrien untuk kulit kelihatan sihat dan menawan! Salah satu tips agar wajah kita glowing dan kekal lembap dan cerah adalah dengan menggunakan sheet mask setiap malam.
Faedah mask ni dapat mencerahkan kulit yang letih dan kusam, disamping menaikkan seri warna kulit. Pakai setiap malam sebelum tidur, dan lihat bagaimana wajah Mama glowing nanti!
Tips Mama Siti adalah Mama cuba pakai mask muka yang pricey sedikit untuk nampakkan muka Mama lebih cerah dan menawan!
Boleh cuba sheet mask serum vitamin C untuk mencerahkan kulit. Kalau rasa muka kering, cuba sheet mask yang memberi hidrasi pada kulit Mama~
Day 5: Masa Untuk Mani Pedi!

Masa untuk kilatkan kuku. Mama dah kerja keras dan Mama layak untuk manjakan diri! Manikur yang simple pasti akan mengubah mood Mama menjadi lebih baik!
Manikur pedikur dapat membersihkan segala kotoran yang berada dalam kuku Mama, serta pastikan ia nampak cantik dan bersih.
Jangan lupa untuk tetapkan janji temu di salon kuku Mama yang terdekat!
Harap tips ini dapat membantu Mama bersiap-sedia untuk acara Tahun Baru Cina tahun ini! Selamat mencuba~

Dapatkan lebih banyak tips kecantikan di SINI!


Resepi Ayam Goreng Mentega Ala Chinese Food Yang Semakin Viral – Serius Sedap!

Resepi yang semakin menjadi kesukaan ramai, ini cara mudah dan step-by-step untuk menyediakan Resepi Ayam Goreng Mentega. Mama Siti dah cuba dan menu ni dah menjadi menu baru kegemaran anak-anak.
Kita yang masak pun seronok sangat tengok anak-anak habiskan sampai menjilat jari! Jom kita tengok resepi ni!
Resepi Ayam Goreng Mentega

Kredit gambar: Instagram Didapuryana
Bahan-bahan
40g butter6 ketul ayam1 sudu besar bawang holland kisar 1 sudu besar bawang putih kisar2 sudu besar sos tiram2 sudu besar sos cili3 sudu besar kicap manisBawang holland (dihiris kasar)Daun bawang / Daun sup (dihiris kasar)
Cara-cara
Panaskan butter. Masukkan ayam. Goreng sehingga ayam masak.Masukkan bawang holland kisar & bawang putih kisar. Masak sehingga bawang betul-betul garing.Masukkan sos tiram, sos cili dan kicap manis. Kacau sebati.Last sekali boleh taburkan hirisan bawang holland & daun sup. Nak guna daun bawang pun boleh. Tapi kalau suka daun sup, letak daun sup. Ikut selera Mama.Siap. Mudah dan pantas. Semestinya sedap!
Kredit: Didapuryana
Jom kita tengok pula khasiat mentega ni, dan apa beza marjerin dan mentega sebenarnya. Teruskan membaca!
Khasiat Mentega Dalam Resepi Ayam Goreng Mentega

Mentega mempunyai kalori yang tinggi sebab ia membekalkan tenaga dan juga mengandungi nutrien penting seperti vitamin A, E, K dan B12. Mentega membantu pertumbuhan fizikal kerana ia mengandungi protein yang menguatkan otot badan.
Mentega yang diperbuat daripada susu lembu yang makan rumput sahaja mempunyai asid lemak omega-3 dan omega-6 yang membantu dalam perkembangan otak kanak-kanak.
Ia juga mempunyai kalsium, yang penting untuk kekuatan tulang. Kalsium juga membantu mencegah penyakit seperti osteoporosis, keadaan yang menjadikan tulang lemah dan rapuh. Ia boleh membantu menjadikan kulit Mama lebih sihat.
Mentega ini disyorkan untuk diambil secara sederhana sahaja seperti 1-2 sudu dalam sehari. Ia perlu diambil juga dengan lemak sihat lain seperti minyak zaitun, kacang, dan bijian.
Marjerin VS Mentega

Hidup bertahun-tahun pun kadang-kadang taktahu apa beza merjerin dan mentega! Macam Mama Siti lah.
Beza marjerin dengan mentega ni adalah, marjerin ni campuran minyak yang kebanyakannya adalah lemak tak tepu. Mentega pula diperbuat daripada krim atau susu.
Jenis lemak yang terdapat dalam produk haiwan, seperti krim, kebanyakannya adalah lemak tepu.
Kalau Mama nak lebih sihat gantikan lemak tepu dengan lemak tak tepu boleh mengurangkan risiko penyakit kardiovaskular.
Sekarang Mama pun dah tahu kan, moga-moga dapat la ilmu resepi baru serba sikit dari Mama Siti ni. Selamat mencuba!

Dapatkan lebih banyak resepi makan tengah hari di SINI!


Lakukan Pemeriksaan Gigi di 15 Klinik Gigi di Kluang, Johor Ini

Ada sebahagian orang menyangka kesihatan gigi dan mulut tidak penting. Oleh kerana itu, mereka memandang enteng perihal gigi dan mulut.
Lebih parah lagi ada di antara kita yang hanya mendapatkan pemeriksaan gigi hanya semasa di sekolah sahaja. Bayangkan, selepas sahaja umur 17 tahun, kita tidak lagi ambil tahu keadaan gigi sampai menyebabkan sakit gigi.
Berapa Kerapkah Perlu Periksa Gigi?
Merujuk dari portal MyHealth, jarak pemeriksaan gigi bermula dari tiga bulan hingga dua tahun bergantung kepada tahap kesihatan pergigian iaitu gigi dan gusi.
Lebih-lebih lagi jika seseorang mempunyai penyakit diabetes (kencing manis), penyakit kardiovaskular, penyakit perdarahan dan penyakit auto imun. Segeralah dapatkan rawatan di klinik-klinik gigi berhampiran Mama.
Bagi yang berada di Kluang, ini senarai klinik gigi di Kluang, Johor untuk check-up dan merawat gigi anda.
Senarai Klinik Gigi di Kluang, Johor
#1 Majestic Dental Clinic

Kredit gambar: clinicstandard.com
Alamat: No. 11, Tingkat 1, Jalan Durian, 86000 Kluang, Johor
Waktu operasi: Ahad hingga Khamis: 9am-8.30pmJumaat & Sabtu: 9am-5pm
Hubungi: 07-771 1246
Media sosial: Facebook & Laman sesawang
#2 Klinik Pergigian Delima
Kredit gambar: klinik-pergigian-delima.business.site
Alamat: 8, Jalan Delima 16, Taman Delima 2, 86000 Kluang, Johor
Waktu operasi: Setiap hari: 9am-7pm
Hubungi: 07-739 0227 & WhatsApp
Media sosial: Facebook, Instagram & Laman sesawang
#3 Klinik Pergigian Intan
Kredit gambar: Facebook
Alamat: 8, Jalan Intan 2/5, Taman Intan, 86000 Kluang, Johor
Waktu operasi:Isnin hingga Khamis: 9.30am-2.30pmJumaat: 9.30am-12.30pm
Hubungi: 07-773 3784
Media sosial: Facebook
#4 Klinik Pergigian The Dental House
Kredit gambar: Facebook
Alamat: 2, Jalan Saujana, Jalan Perdana 2, Taman Saujana, 86000 Kluang, Johor
Waktu operasi: Isnin hingga Khamis: 9am-9pmJumaat & Ahad: 9am-5pm
Hubungi: 011-1060 9594 & WhatsApp
Media sosial: Facebook, Instagram & Laman sesawang
#5 Klinik Pergigian Premiere Kluang
Kredit gambar: Facebook
Alamat: No 65, Jalan Mersing, Kampung Masjid Lama, 86000 Kluang, Johor
Waktu operasi:
Setiap hari, 10am-10pm
Hubungi: 07-771 2479 & WhatsApp
Media sosial: Facebook & Instagram
#6 Hi Teeth Dental Clinic

Alamat: No. 29(Ground Floor, Jalan Berangan, Taman Suria, 86000 Kluang, Johor
Waktu operasi:
Setiap hari: 9am-7pm
Hubungi: 019-979 7907 & WhatsApp
Media sosial: Facebook & Instagram
#7 Klinik Pergigian Kluang (Kerajaan)
Kredit gambar: Facebook
Alamat: Jalan Mengkibol, Taman Sunrise, 86000 Kluang
Waktu operasi:Ahad-Rabu: 8.00am-5pmKhamis: 8am-3.30pm
Hubungi: 07-772 1655
Media sosial: Facebook
#8 Klinik Pergigian Mesra
Kredit gambar: Google
Alamat: Jalan Penghulu Kassim, Kluang, 86000 Kluang, Johor
Waktu operasi: Isnin hingga Khamis: 9am-5pmJumaat: 9am-12pm
Hubungi: 012-767 5291
Media sosial: Facebook
#9 Klinik Pergigian Orkid
Kredit gambar: Facebook
Alamat: No 1, Tingkat 1, Jalan Aman 1, Taman Aman 86000 Kluang, Johor
Waktu operasi: Setiap hari: 9am-6pm
Hubungi: 011-7019 3949
Media sosial: Facebook & Instagram
#10 Klinik Pergigian Smile Tree
Kredit gambar: Facebook
Alamat: No. 5, Jalan Ciku, Kampung Masjid Lama, 86000 Kluang, Johor
Waktu operasi: Setiap hari: 9am-9pm
Hubungi: 07-778 5698
Media sosial: Facebook & Instagram
#11 Klinik Pergigian TAC
Kredit gambar: tac-dental-clinic.business.site
Alamat: No 5, 1st Floor, Jalan Tembikai, Taman Suria, 86000 Kluang, Johor
Waktu operasi:Ahad hingga Selasa: 9am-5.30pmRabu hingga Sabtu: 9am-9pm
Hubungi: 07-771 2257
Media sosial: Facebook, Instagram & Laman sesawang
#12 Klinik Pergigian Khoo
Kredit gambar: Google
Alamat: No. 70, 1st Floor, Jalan Mersing, Johor, 86000 Kluang
Waktu operasi: Isnin, Khamis, Jumaat & Sabtu: 9am-8pmSelasa: 9am-6pmRabu: 9am-12.30pmAhad: 9am-1pm
Hubungi: 07-773 3527 & 010-880 8531
Media sosial: Facebook
#13 Klinik Pergigian Noor
Kredit gambar: Google
Alamat: No. 19, Ground Floor, Jalan Bakawali 1, Komplek Perhentian Bas, 86000 Kluang, Johor
Waktu operasi:Isnin hingga Jumaat: 24 Jam
Hubungi: 07-771 0329
Media sosial: –
#14 Klinik Pergigian Choong
Kredit gambar: Freepik
Alamat:  25A, Jalan Dato Kapten Ahmad, Johor, 86000 Kluang
Waktu operasi:Isnin hingga Jumaat: 9am-5pmAhad: 9am-1pmSabtu: Tutup
Hubungi: 07-773 9823
Media sosial: –
#15 Family Dental Clinic
Kredit gambar: familydentalclinickluang.business.site
Alamat: Ground Floor, No.10, Jalan Intan 2/1, Taman Intan, 86000 Kluang, Johor
Waktu operasi: Isnin hingga Sabtu: 10am-5pm
Hubungi: 019-761 9551
Media sosial: Facebook & Laman sesawang

Pemeriksaan gigi hendaklah diteruskan walaupun telah selesai tingkatan lima di sekolah. Walhal sebenarnya, ia patut dimulakan sejak gigi pertama anak-anak telah mulai tumbuh.
Tambahan itu, tujuan pemeriksaan gigi juga penting untuk mengelakkan penyakit diabetes (kencing manis), penyakit kardiovaskular, penyakit perdarahan dan penyakit auto imun menjadi lebih parah lagi.
Jadi, sila jaga kesihatan gigi dengan baik mulai hari ini. Lakukan pemeriksaan setiap enam bulan sekali di antara klinik gigi di Kluang ini.

Lihat senarai klinik gigi dan pusat perubatan di negeri lain DI SINI.


Resepi Gulai Sotong Yang Simple, Sedap Lembut & Sotong Tak Liat

Resepi gulai sotong sangat sedap walaupun hanya dimakan bersama nasi putih sahaja. Apatah lagi jika nasi tersebut masih panas. Terdapat pelbagai versi masakan gulai sotong mengikut tempat dan citarasa masing-masing. Ada yang suka menggunakan santan dan ada yang lebih menggemarinya tanpa santan.
Apa yang pasti resepi ini sangat enak walau dimasak dengan versi mana sekalipun, selain menjimatkan masa dan tidak memerlukan bahan yang banyak malahan semua ramuan yang diperlukan untuk memasaknya sangat mudah didapati.
Bagi memudahkan aktiviti memasak, di sini Mama Siti kongsikan resepi gulai sotong tanpa menggunakan santan paling sedap untuk rujukan Mama.
Resepi Gulai Sotong

Bahan-bahan
1 kg Sotong2 biji bawang besar (dihiris)4 ulas bawang putih (dihiris)1 sudu besar halba campur1 biji tomato (dibelah 6)2 pek rempah kari ikan3 biji ubi kentangGaramSerbuk perasaMinyak masak1 tangkai daun kari10 tangkai cili padi
Cara-cara
#1. Mula-mula hiris bawang besar dan bawang putih. Potong tomato menjadi 6 bahagian.
Kredit gambar: Facebook @MAHN
Lurutkan daun kari dari tangkainya dan camprkan 1 sudu besar halba campur ke dalam semua bahan tadi.
#2. Panaskan minyak di dalam kuali secukupnya. Tumiskan semua bahan tadi setelah minyak panas.
Kredit gambar: Facebook @MAHN
Kacau dan biarkan tumisan layu dan bewarna kekuningan serta berbau wangi menggunakan api sederhana.
#3. Kemudian, masukkan serbuk kari ikan dan kacau seketika sehingga bangkit bau rempahnya.
Kredit gambar: Facebook @MAHN
Selepas itu, tuangkan 2 cawan air dan masukkan, ubi kentang. Biarkan ia mereneh dan pecah minyak.
#4. Sementara menunggu ubi empuk panaskan kuali yang lain dan masukkan sotong setelah kuali sudah panas.
Kredit gambar: Facebook @MAHN
Kacau seketika, biar air sotong keluar, tutup api dan toskan sotong tersebut.
#5. Apabila ubi sudah empuk, masukkan sotong, cili padi, seterusnya perasakan dengan garam dan serbuk perasa mengikut citarasa Mama. Biar seketika, padamkan api.

Tips/Petua Menyediakan Resepi Gulai Sotong
Boleh tambahkan sedikit serbuk kunyit bagi mencantikkan warna kuahnya.Campurkan sedikit serbuk cili bagi mengurangkan rasa muak jika memasaknya menggunakan santan.
Diharap dengan perkongsian resepi masakan sotong ini dapat memudah dan memberi semangat kepada Mama untuk mencubanya. Jom cuba resepi nasi ayam padu ni pula!

Dapatkan pelbagai resepi menarik di SINI.


Syarat & Cara Solat Jamak dan Qasar Yang Ramai Terlepas Pandang

Mengetahui cara solat jamak dan qasar yang lengkap dan betul dapat membantu memberi keringanan kepada anda yang kerap bermusafir untuk solat.
Maksud Jamak & Qasar
Buat pengetahuan Mama, jamak merupakan perkataan arab yang membawa maksud menghimpunkan atau mengumpulkan sesuatu yang berselerak atau mengarang kitab atau menyusun huruf. Manakala dari segi istilah pula, jamak bermaksud  menghimpunkan dua waktu solat fardhu dengan melakukannya dalam satu waktu.
Maksud Qasar pula ialah memendekkan solat seperti daripada empat rakaat dipendekkan menjadi dua rakaat. Antara solat yang boleh dipendekkan untuk dijadikan dua rakaat adalah seperti solat isyak, zohor dan asar.
Jamak dan Qasar boleh digabungkan iaitu dengan memendekkan jumlah rakaat serta menghimpun solat-solat tersebut.

Solat ini boleh dilakukan oleh orang yang bermusafir dengan perjalanannya tidak kurang daripada dua marhalah iaitu 92 kilometer. Tidak boleh berimamkan orang yang solat sempurna (tamam).Apabila sudah sampai ke kawasan mula bertolak, tidak boleh melakukan solat jamak dan qasar lagi.Boleh melakukannya jika berhenti di suatu tempat selama 3 hari yang tidak termasuk hari sampai dan hari keluar.Jika niat mulanya adalah selama 3 hari, tetapi oleh sebab urusannya tidak dapat diselesaikan, maka ia diharuskan membuat solat ini sehingga 18 hari.Tidak boleh melakukan solat jamak dan qasar jika tujuan perjalanan adalah melakukan maksiat.Tahu arah tujuan bermusafir.Boleh juga dilakukan ketika ada halangan atau keuzuran seperti sakit, hujan dan kesibukan yang melampau.
Syarat Solat Jamak Takdim & Takhir

Syarat Solat Jamak Takdim
Mulai solat dengan waktunya yang terdahulu iaitu solat zohor daripada asar dan maghrib daripada isyak.Niat jamak pada solat yang pertama ketika takbiratul ihram atau di tengah-tengah solat selagi tidak memberi salam.Berturut-turut antara solat yang pertama dan kedua iaitu tidak boleh melakukan apa pun aktiviti yang mengambil masa kedua solat itu. Tetapi untuk iqamat dan mengambil wuduk yang terbatal dibolehkan.Kekal musafir sehingga takbir solat yang kedua.
Syarat Solat Jamak Takhir
Niat untuk mentakhirkan solat yang pertama pada waktu solat yang kedua ketika masuk waktu solat pertama.Kekal musafir untuk kedua-dua solat.
Syarat Solat Qasar
Tidak bertujuan maksiat.Perjalanan tidak kurang 92 kilometer.Qasar solat zuhur, asar dan isyak sahaja.Niat qasar dalam takbiratul ihram.Tidak boleh berimam dengan orang yang sempurna solatnya (tamam).Kekal musafir hingga selesai solat.
Cara-cara Mengerjakan Solat Jamak Taqdim

#1. Mulakan dengan niat solat jamak taqdim bagi solat zohor.
Usolli Fardoz Zuhri Qosron Rak’ataini Jam’a Takdiimin Lillahi Taala
Maksudnya: Sahaja aku solat fardhu zohor qasar dua rakaat jamak taqdim kerana Allah taala.
#2. Lafaz niat tersebut dibaca ketika takbiratul ihram.
#3. Lakukan seperti solat fardhu zohor tetapi sebanyak dua rakaat dengan membaca surah Al-Fatihah dan surah-surah lain.
#4. Selesai memberi salam terus bangun berdiri untuk solat fardhu asar tanpa baca wirid doa ataupun solat sunat.
#5. Pastikan anda tidak memisahkan terlalu lama antara kedua solat tersebut(muwalat).
#6. Lafaz niat untuk solat jamak fardhu asar pula seperti berikut:
Usolli Fardol ‘Asri Qosron Rak’ataini Jam’a Takdiimin Lillahi Taala
Maksudnya: Sahaja aku solat fardhu asar, qasar dua rakaat jamak taqdim kerana Allah taala.
#7. Niatkan semasa anda melakukan takbiratul ihram.
#8. Lakukan solat sebanyak dua rakaat dengan membaca surah Al-Fatihah dan surah-surah lain.
#9. Selesai
Cara-cara Melakukan Solat Jamak Takhir
#1. Niat solat jamak takhir Zohor dalam waktu asar iaitu “Sahaja aku mengerjakan solat fardhu zohor jamak takhir di waktu asar nanti”.
#2. Lakukan solat apabila masuk waktu asar dengan mulakan solat asar terlebih dahulu. Ucap lafaz niat dalam takbiratul ihram iaitu:
Kredit gambar: akuislam.com
Maksudnya: Sahaja aku solat fardhu asar, qasar dua rakaat jamak takhir kerana Allah taala.
#3. Lakukan solat fardhu asar sebanyak 2 rakaat dengan membaca surah Al-Fatihah dan surah-surah lain.
#4. Selesai memberi salam, terus berdiri untuk lakukan solat fardhu zohor. Lafaz niat solat zohor dalam takbiratul ihram dengan niatnya:
Kredit gambar: akuislam.com
Maksudnya: Sahaja aku solat fardhu zohor, qasar dua rakaat jamak takhir kerana Allah taala.
#5. Lakukannya sebanyak dua rakaat. Selesai.
Semoga perkongsian cara solat jamak dan qasar ini memberi manfaat!

Tingkatkan amal ibadah lain dengan panduan dan bacaan yang betul seperti dikongsikan DI SINI.


Cara Buat Polis Report Secara Online Mudah, Cepat Dan Sangat Efisien

Pada masa kini, Polis Diraja Malaysia (PDRM) telah memberi kemudahan cara buat report polis dengan lebih pantas dan efisien kepada orang awam iaitu secara atas talian.
Sebarang masalah berkaitan contohnya seperti kehilangan kad pengenalan, kad ATM,  atau kerosakan barang boleh terus dibuat melalui online.
Dengan kemudahan ini Mama, Papa atau kenalan yang perlu buat report polis ni, tak perlu lagi tergesa-gesa ke balai polis untuk membuat laporan terutamanya jika kejadian tersebut berlaku pada waktu malam.
Di bawah ini, Mama Siti senaraikan cara-cara untuk membuat laporan polis secara atas talian dengan lebih mudah dan menyenangkan. Ikuti perkongsian ini untuk mengetahuinya dengan lebih lanjut.
Cara Buat Polis Report Secara Online

Kredit gambar: semakanonline.com
#1. Sebelum itu, anda terlebih dahulu perlu mendaftar pada pautan Daftar Pengguna untuk mengakses e-reporting. Setelah berjaya mendaftar anda boleh melayari laman e-reporting dengan memasukkan Nombor Kad Pengenalan dan Kata Laluan.
Kredit gambar: semakanstatus.com
#2. Anda juga perlu menanda pada 2 kotak yang disediakan bagi membuktikan anda berusia 18 tahun ke atas serta memastikan laporan yang bakal anda buat tidak berkait dengan unsur jenayah.
Kredit gambar: semakanstatus.com
#3. Selepas itu klik pada butang sambung dan akan muncul satu kotak dialog sebelum anda boleh membuat laporan polis.
Kredit gambar: semakanstatus.com
Tetapi pada paparan ini anda tidak perlu menanda pada bahagian kotak berwarna merah kerana pilihan pada kotak tersebut hanya melibatkan laporan berunsur jenayah yang memerlukan siasatan lanjut pihak polis. Kemudian klik pada butang OK.
Perlu diingat bahawa portal e-reporting ini hanya membenarkan anda melaporkan laporan yang bukan berunsur jenayah dan tidak memerlukan siasatan lanjut oleh pihak polis seperti kehilangan lesen memandu, kad kredit, kehilangan telefon bimbit, cukai jalan dan lain-lain.
#4. Seterusnya anda akan dibawa ke laman pertama e-reporting iaitu Butiran Peribadi. Anda perlu mengisi semua maklumat peribadi anda yang sahih.
Kredit gambar: semakanstatus.com
#5. Setelah anda selesai mengisi bahagian ini, teruskan dengan mengklik pada butang seterusnya. Laman seterusnya adalah Butiran Kejadian.
Kredit gambar  semakanstatus.com
Pada bahagian ini  anda perlu memasukkan butiran kejadian iaitu lokasi, masa, dan tarikh. Selepas itu klik pada butang seterusnya.
#6. Pada bahagian Keterangan Kejadian pula, anda perlu jelaskan bagaimana kejadian tersebut berlaku. Setelah selesai tekan butang seterusnya.
Laman ini akan menghendaki anda memperakui laporan yang telah anda buat. Tekan pada butang yang disediakan dan klik butang hantar.
7. Akhir sekali cetak laporan tersebut dan anda akan menerima salinan laporan melalui e-mel. Bawa laporan tersebut ke agensi berkaitan.
Jenis-jenis Laporan Polis Yang Boleh Dibuat
Antara laporan polis yang boleh anda lakukan adalah seperti berikut:
Hilang/tercicir kad pengenalanHilang/tercicir lesen memanduHilang/tercicir kad kredit/ATMHilang telefon bimbitHilang komputer riba (laptop)Hilang cukai jalanPembantu rumah lari dan tujuan membuat laporan adalah untuk membatalkan permit pembantu rumah sahajaKehilangan kerosakan peralatan atau dokumen akibat bencana alam
Anda boleh layari laman web e-reporting untuk membuat laporan polis bagi masalah berkaitan.

Dapatkan panduan berguna lain di SINI.


Resepi Nasi Lemak Aroma Pandan Dengan Sambal Ikan Bilis Istimewa

Selain resepi nasi lemak biasa, terdapat pelbagai lagi variasi nasi lemak yang dikongsi di media sosial serta media cetak yang sedap dan unik rasanya seperti nasi lemak hijau dan nasi lemak kuning yang menjadi kegemaran rakyat Malaysia terutamanya ketika bersarapan di waktu pagi.
Walaupun begitu, rasa asli dari nasi lemak biasa tetap juga menjadi pilihan kebanyakan orang. Seperti resepi yang Mama Siti kongsikan di bawah ini, aroma mewangi nasi lemak ini pasti menggoda selera sesiapa sahaja yang terhidu harumannya.
Resepi ini sangat sesuai dijadikan sebagai panduan untuk Mama terutamanya yang rajin menyediakan sarapan pagi buat keluarga. Jom lihat!
Resepi Nasi Lemak dan Sambal Ikan Bilis
Resepi Nasi Lemak
Bahan-bahan
3 pot beras2 pot santan3 pot air
Cara-cara
#1. Mula-mula bersihkan beras dan masukkan ke dalam periuk elektrik. Tuangkan santan dan masukkan daun pandan yang telah disimpul kemas.

Kredit gambar: Facebook @MAHN
#2. Kemudian campurkan satu sudu kecil garam ke dalam beras tadi dan kacau biar sebati.
Kredit gambar: Facebook @MAHN
#3. Seterusnya tanak nasi seperti biasa sehingga ia masak dengan sempurna. Nasi yang siap dimasak akan berbau harum.
Kredit gambar: Facebook @MAHN
Resepi Sambal Ikan Bilis
Bahan-bahan
1/2 kg ikan bilisCili kering (dikisar halus)1 biji bawang besar (dikisar halus)1 biji bawang besar (dihiris membulat)1 sudu kecil belacan1 sudu asam jawa300ml air1 sudu gula melaka1 helai daun pandanMinyak masak
Cara-cara
#1. Mula-mula masukkan minyak secukupnya ke dalam kuali dan panaskan.
Kredit gambar: Facebook @MAHN
Kemudian, masukkan bawang besar yang telah dikisar halus. Tumis sehingga bawang garing.
#2. Masukkan cili kisar. Seterusnya masukkan pula satu sudu kecil belacan.
Kredit gambar: Facebook @MAHN
#3. Setelah tumisan tadi garing, masukkan bawang merah yang telah dihiris bersama ikan bilis. Kemudian masukkan 1 sudu asam jawa.
Kredit gambar: Facebook @MAHN
#4. Masukkan daun pandan yang telah disimpul dan tuangkan 300 ml air.
Kredit gambar: Facebook @MAHN
Masukkan pula satu sudu gula merah dan masak sehingga sambal pecah minyak. Sambal ikan bilis siap untuk dihidangkan. Mama juga boleh cuba resepi sambal ikan bilis yang ini untuk pelbagai hidangan.
Tips/Petua Memasak Resepi Nasi Lemak
Ikan bilis boleh digoreng terlebih dahulu sebelum dimasukkan kedalam sambal yang telah siap dimasak.Nasi lemak ini bertambah enak jika dihidangkan bersma telur rebus atau telur mata, timun dan juga kacang tanah goreng.Jika ingin mendapatkan nasi yang berbutir atau seroi, biarkan santan mendidih terlebih dahulu sebelum memasukkan beras.Boleh campurkan sedikit gula putih ke dalam beras untuk menjadikan nasi lebih berkilat atau bersinar.
Diharapkan perkongsian resepi ini dapat memudahkan Mama memasak untuk keluarga tersayang.

Dapatkan pelbagai resepi menarik di SINI.


Cara Renew Lesen Online Melalui MyEG & mySIKAP – Mudah Je Rupanya!

Kini terdapat kaedah mudah untuk memperbaharui lesen memandu yang akan tamat tempoh iaitu dengan cara renew lesen online. Dengan demikian, Mama atau Papa tak perlu bazirkan masa dan tenaga untuk beratur panjang lagi. Malah, Mama dan Papa boleh melakukannya pada bila-bila masa mengikut waktu kelapangan anda berdua.
Melalui perkongsian ini, diharap anda tidak akan terlepas pandang mengenai tarikh tamat tempoh lesen memandu bagi mengelak dikenakan denda lewat renew lesen memandu.
Permohonan Rayuan Lesen Memandu Tamat Tempoh
Bagi permohonan rayuan untuk lesen memandu yang telah tamat tempoh boleh dilakukan secara online, bersurat atau hadir sendiri ke Pejabat JPJ Negeri/cawangan. Lesen memandu yang tamat tempoh adalah seperti berikut:
Lesen Memandu Percubaan (PDL) yang telah melebihi 1 tahunLesen Memandu Kompeten (CDL) melebihi tempoh 3 tahunLesen Memandu Vokasional (GDL/PSV) yang melebihi 3 tahun
Cara-Cara Untuk Membuat Permohonan
a) Secara Manual
Anda boleh melakukan permohonan rayuan di kaunter JPJ Negeri/cawangan dan Bahagian Pelesenan Pemandu, ibu pejabat JPJ Malaysia.Kemukakan salinan kad pengenalan/pasport dan lesen memandu.Keputusan untuk permohonan yang dibuat boleh disemak melalui mana-mana JPJ Negeri/cawangan atau dicetak secara “Online” selepas 14 Hari dari tarikh permohonan dibuat.
b) Secara Atas Talian
Anda juga boleh membuat permohonan secara atas talian (Online) iaitu melalui laman web www.jpj.gov.my.Lengkapkan segala butir-butir pemohonan di dalam borang online.Keputusan permohonan tersebut boleh disemak melalui mana-mana JPJ Negeri/cawangan ataupun dicetak secara “Online” selepas 14 hari dari tarikh permohonan dilakukan.
Untuk pengetahuan Mama dan Papa, Ketua Pengarah JPJ Malaysia mempunyai kuasa untuk meluluskan atau menolak permohonan rayuan.
Sekiranya permohonan berjaya, Mama dan Papa akan dikecualikan dari mengambil ujian Bahagian 1 dan perlu menduduki Ujian Praktikal II dan III.
Sekiranya tidak berjaya, Mama dan Papa dikehendaki memohon lesen memandu seperti mana prosedur biasa. Ye, mula dari awal ye.
Kadar Caj Perbaharui Lesen Memandu MyEG
Berikut merupakan maklumat mengenai caj perbaharui lesen memandu iaitu:
Tempoh satu tahun
RM30.00
Tempoh dua tahun
RM60.00
Tempoh tiga tahun
RM90.00
Tempoh empat tahun
RM120.00
Tempoh lima tahun
RM150.00
Cara Renew Lesen Online Melalui MyEG

Kredit gambar : mamababy.com.my
Mula-mula, log masuk ke MyEG.Kemudian pilih Jabatan Pengangkutan Jalan.Pilih bahagian Driving License Renewal.Setelah itu masukkan segala maklumat yang diperlukan seperti nombor Kad Pengenalan, Kategori, Tarikh Luput, Tempoh Pembaharuan, Nombor Telefon Bimbit, E-mel, dan Kaedah Pengambilan.Klik submit/hantar.Segala maklumat yang anda isi sebentar tadi akan dipaparkan bagi tujuan pengesahan. Pastikan segala maklumat adalah tepat. Jika didapati terdapat kesalahan anda boleh klik butang Back/Kembali. Jika tidak teruskan klik butang Proceed/Teruskan.Kemudian pilih kaedah pembayaran yang ingin anda lakukan. Sekiranya mahu membuat pembayaran melalui online banking, sila pilih Other Payments.Antara senarai bank yang menyokong kaedah pembayaran melalui MyEG adalah seperti AMBank, HLB, RHB, Maybank2u, Bank Islam, CIMB, dan lain-lain.Anda akan menerima pengesahan bayaran oleh MyEG bagi pembaharuan lesen anda jika pembayaran anda telah berjaya.Lesen memandu baharu akan diterima dalam masa satu hingga dua hari bekerja.Tetapi jika anda masih belum menerimanya selepas dari tiga hari sila hubungi 03-78018888 atau melalui e-mel iaitu help@myeg.com.my untuk mengetahui status lesen memandu anda.
Cara Renew Lesen Memandu Melalui mySIKAP
Kredit gambar : public.jpj.gov.my
Sebelum itu sila mendaftar terlebih dahulu di portal mySIKAP untuk memperbaharui lesen memandu secara online.
Mula-mula buka laman portal mySIKAP.Kemudian klik Tab/Menu Lesen Memandu.Seterusnya, klik Pembaharuan Lesen Memandu.Setelah Skrin Permohonan Pembaharuan Lesen dipaparkan, klik Jenis Lesen dan Tempoh melalui drop down list kemudian Klik Cari.Selepas maklumat detail lesen dipaparkan, kemudian klik butang Bayar untuk meneruskan transaksi.Terdapat beberapa kaedah pembayaran. Anda boleh pilih dan Klik Bayar pada kaedah yang anda mahukan.Akhir sekali klik Teruskan untuk meneruskan transaksi mengikut kaedah pembayaran yang telah anda pilih.
Semoga perkongsian ini bermanfaat!

Dapatkan panduan berguna lain di SINI.


Pakar Psikiatri, Doktor Psikologi dan Kaunselor. Sama Tujuan, Berbeza Peranan

Ketiga-tiga profesi tersebut berkongsi tujuan yang sama iaitu memastikan penyakit mental dapat dicegah dan dirawat secara klinikal.
Posisi pakar psikiatri lebih berkuasa apabila berbicara dari segi perkhidmatannya. Pakar psikiatri layak untuk mengenal pasti jenis penyakit, menjalankan sesi terapi dan memberikan preskripsi ubat kepada pesakit.
Mama Siti juga ada kongsikan cara-cara berjumpa dengan pakar psikiatri dan bagaimana untuk mendapatkan bantuan melalui talian HEAL.
Apa kata kita fahami terlebih dahulu tanggungjawab ketiga-tiga pegawai kesihatan mental agar tiada kekeliruan lagi selepas ini.
Siapakah Pakar Psikiatri & Apa Peranannya ?

Kredit gambar: ciputramedicalcenter.com
Pakar psikiatri ialah individu yang bertanggungjawab mengendalikan pesakit dan penyakit mental.
Hanya pakar psikiatri yang dibenarkan untuk membuat diagnosis penyakit serta memberikan preskripsi ubat kepada pesakit yang memerlukannya.
Individu pengamal perubatan psikiatri seperti pakar psikiatri selalu ada di hospital kerajaan terpilih yang mempunyai jabatan penyakit mental.
Tidak cuma itu, mereka juga memperluaskan lagi peranan di seluruh Malaysia dengan menyediakan perkhidmatan di klinik swasta.
Perbezaan Pakar Psikiatri, Doktor Psikologi dan Kaunselor
Kredit gambar: pacifichealthsystems.com
Ketiga-tiganya sering berkait dengan kesihatan mental. Ada yang tersalah sangka dan masih keliru dengan pekerjaan dan autoriti terma pakar psikiatri, doktor psikologi dan kaunselor.
Pakar Psikiatri
Kredit gambar: eatingdisordertherapyla.com
Kita mulakan dengan pakar psikiatri. Individu dalam kumpulan ini berperanan besar terhadap pesakit mental serta rawatannya. Tambahan pula, mereka layak untuk memberikan preskripsi ubat kepada pesakit mental yang memerlukan.
Skop tanggungjawab pakar psikiatri termasuklah mendiagnos, merawat, mencegah sebarang gangguan emosi, mental dan tingkah laku ke atas seseorang individu.
Bagi mendapatkan mandat sebagai pakar psikiatri, mereka perlu mendapat kelayakan sebagai seorang doktor perubatan (MD) atau doktor perubatan osteopati (DO).
Boleh dikatakan pakar psikiatri ialah doktor yang paling ‘berkuasa’ dalam apa-apa hal berkaitan kesihatan mental.
Doktor Psikologi
Kredit gambar: Freepik
Golongan doktor perubatan yang mahir dalam sains tingkah laku, emosi dan pemikiran. Mereka juga dikenali dengan istilah pegawai psikologi klinikal dimana sekurang-kurangnya ijazah sarjana (master) diperlukan untuk bergelar doktor psikologi.
Tugas doktor psikologi adalah untuk menyelesaikan masalah berkaitan perhubungan dan penyakit mental. Namun begitu hanya sebahagian penyakit mental sahaja dibenarkan seperti;
Masalah berkaitan dengan tekanan, kerunsingan dan keresahan.Kecelaruan tabiat (Habit Disorders).Masalah pembelajaran, pekerjaan dan kesukaran membuat keputusan.Masalah interpersonal – masalah sosial, pasangan dan perkahwinan.Masalah penyesuaian (Adjustment) psikososial terhadap penyakit dan aspek penting dalam kehidupan.Masalah tingkah laku.Masalah kognitif.Kecelaruan emosi.
Lebih tepat lagi doktor psikologi memfokuskan kepada rawatan psikoterapi. Mereka membantu pesakit sedar, memahami punca terjadinya masalah dan membantu pesakit belajar teknik menghadapi masalah.
Kaunselor
Kredit gambar: iStock
Pakar psikiatri dan doktor psikologi lebih menjurus kepada penyakit mental manakala kaunselor pula menjalankan intervensi kaunseling kepada populasi yang sihat.
Kaunseling bertujuan untuk mencegah penyakit mental terhadap diri seseorang. Ini bermakna kaunselor berperanan untuk menghalang sebarang kebarangkalian penyakit mental dari dialami seseorang.
Kaunselor mempunyai jenis perkhidmatan mereka masing-masing. Jadi sangat penting untuk kita cari tahu adakah masalah kita berkaitan dengan latar belakang seseorang kaunselor.
Kaunselor boleh membuat pengkhususan dalam bidang seperti;
kaunselor di tempat kerja untuk tekanan kerjakaunselor perkahwinancikgu yang bertugas sebagai kaunselor disekolah
Perkhidmatan dan Rawatan Pakar Psikiatri
Kredit gambar: kedahpages.com
Menilai tahap keseriusan dan jenis penyakit mental.Diagnos menggunakan kaedah perubatan psikiatri, ujian fizikal dan ujian makmal.Memberikan ubat dengan dos yang bersesuaian dengan tahap kesihatan mental pesakit.Memantau dan memastikan tanda-tanda peningkatan atau penurunan penyakit mental seseorang. Pakar psikiatri juga menilai kesan sampingan yang berlaku setiap kali sesi atau ubatan diberikan.Membantu pesakit belajar cara menangani penyakit mereka dengan keadaan sesama supaya mereka boleh menjalani hidup sama seperti orang lain.Pakar psikiatri akan terus berada dengan pesakit hingga penyakit mereka sembuh. Jika penyakit mental itu tidak mampu sembuh, pakar psikiatri akan selalu memantau tahap kesihatan pesakit. Asalkan sahaja pesakit tidak berputus asa dan mematuhi temujanji serta rawatan dari klinik kesihatan
Cara Jumpa Pakar Psikiatri
Kredit gambar: smartmedicalbuyer.com
Untuk mendapatkan saringan awal kesihatan mental, Mama perlu ke klinik kesihatan kerajaan atau swasta.
Pertama sekali, maklumkan kepada pegawai yang bertugas di kaunter pendaftaran tentang niat Mama ingin melakukan ujian Depression Anxiety Stress Scales (DASS). Mama akan diberikan beberapa helai borang atau Mama perlu menjawab melalui atas talian.
Selepas selesai menjawab, Mama akan berjumpa dengan doktor supaya Mama boleh ceritakan lebih terperinci tentang apa yang sedang Mama lalui sekarang.
“Saya nak cerita apa dekat doktor nanti Mama Siti? “
Mama boleh bermula dengan perasaan Mama saat ini. Kemudian kongsikan juga tentang faktor pencetus, pola makan dan tidur serta lain-lain soalan yang ditanyakan doktor.
Berdasarkan keputusan ujian DASS, konsultasi doktor dan penerangan dari Mama, doktor akan menyediakan surat rujukan samada Mama perlu mendapatkan rawatan dengan kaunselor ataupun terus ke pakar psikiatri di hospital.
Jika didapati keadaan Mama membimbangkan seperti mempunyai keinginan membunuh diri, boleh jadi Mama akan dihantar ke zon kecemasan di hospital.
Surat rujukan yang diperolehi dari klinik kesihatan hendaklah diberikan ke hospital untuk mendapatkan temujanji rawatan kesihatan mental.
Takut dan Tidak Yakin Ke Klinik? Hubungi Talian HEAL Sekarang!
Talian HEAL ialah singkatan kepada Help with Empathy & Love yang dikhususkan untuk individu yang sedang mengalami ketidakstabilan emosi.

Talian Krisis Kesihatan Mental Kebangsaan atau Talian HEAL 15555 (Help with Empathy & Love) telah mula beroperasi sejak 21 Oktober 2022. Talian ini diharapkan agar dapat menggalakkan individu yang menghadapi masalah kesihatan mental tampil untuk mendapatkan bantuan awal. pic.twitter.com/45rkCtX5rs— KKMalaysia🇲🇾😷 (@KKMPutrajaya) October 23, 2022

Dail 15555 untuk bercakap dengan pegawai psikologi kaunseling terlatih yang sedia mendengar dan memberi bantuan kepada Mama.
Pakar psikiatri, doktor psikologi dan kaunselor mempunyai tanggunjawab berlainan dalam skop kesihatan mental. Barulah kita faham mengapa pesakit perlu melalui beberapa proses sebelum mendapat pengesahan jenis penyakit mereka.
Perkhidmatan yang ditawarkan pakar psikiatri merangkumi penilaian, diagnosis dan pemantauan pesakit mental. Peranan pakar psikiatri sangat besar dalam memastikan kestabilan kesihatan mental rakyat Malaysia.
Semoga dengan perkongsian Mama Siti tentang cara mendapatkan rawatan kesihatan mental di klinik dan talian HEAL membantu Mama menjelaskan ketidakstabilan emosi yang dialami selama ini. Terus kuat demi sihat.

Dapatkan info lanjut mengenai kesihatan mental anda di SINI.


Yee Sang 101: Ini Kenapa Hidangan Yee Sang WAJIB Ada Setiap Kali Sambutan Tahun Baru Cina

Mama kalau pergi makan malam Tahun Baru Cina ni mesti ada hidangan Yee Sang ni kan? Kalau tak ada, mesti tak complete perayaan ni!
Nama lain Yee Sang sebenarnya Yu Sheng atau Lou Sang. Yang menariknya, ia hanya diamalkan semasa perayaan Tahun Baru Cina di Malaysia dan Singapura sahaja dan tidak pernah didengari di negara berpenduduk Cina yang lain. Menarik bukan?
Sejarahnya bermula apabila,
Pendatang Cina membawa makanan kesukaan mereka seperti ikan dan salad ikan mentah bersama mereka ke Malaysia dan Singapura pada awal abad ke-20. Kira-kira 50 tahun yang lalu, chef-chef pun menyeragamkan salad ikan mentah mereka sendiri untuk meraikan Tahun Baru Cina.
Menjelang 1970-an, masyarakat Kantonis telah mempopularkan tradisi ini dan telah menjadi sebahagian daripada perayaan Tahun Baru Cina di Malaysia dan juga Singapura.

Kenapa HIdangan Yee Sang WAJIB Ada?
Kalau Mama nak tahu, Yee Sang ni sebenarnya bermula sebagai makanan orang yang kurang berkemampuan. Orang Cina lebih suka dengan sayur-sayuran yang mudah dapat dari kebun sendiri, seperti daun bawang, lobak merah, lobak dan timun.
Sayur-sayuran ni dicincang dan disalut dengan sos plum manis, minyak sayuran, garam dan lada untuk bagi dia rasa umph!
Untuk menambah sedikit ‘yu’ (kurniaan atau kemakmuran), mereka menambah ikan (juga dipanggil ‘yu’) seperti salmon atau beberapa makanan laut lain dalam Yee Sang ni. Ikan mentah, atau ‘sang’ dalam bahasa Cina, sebab ‘sang’ juga bermaksud membesar dan makmur.
Sayur-sayuran yang ada dalam hidangan Yee Sang juga mempunyai maksud tersendiri tau! Bukan pilih sesuka hati je. Tujuh sayur ni memang wajib ada dalam pinggan Yee Sang. Jom kita tengok sama-sama.
7 Jenis Sayur Dalam Yee Sang dan Maksud Setiap Satu
Kredit gambar: caregiver asia
Daun bawang
Daun bawang ataupun ‘qiu tao’ juga bunyi seperti istilah Cina untuk ‘idea’. Oleh itu, ia dimakan dengan harapan seseorang itu akan mendapat lebih banyak idea untuk berkembang dan maju sama ada dalam perniagaan, perhubungan atau kehidupan.
Timun
Timun (ja kua) berkongsi sebutan yang sama dengan perkataan untuk ‘pulangan’. Ia melambangkan seseorang mendapat banyak pulangan gembira dalam semua usaha kita.
Betik
Betik atau ‘mog kua’, juga bunyi seperti perkataan lain. Ia bermaksud pulangan terbaik. Makanlah dan Mama bukan sahaja akan mendapat pulangan terbaik dalam semua usaha Mama, Mama juga akan menjadi yang terbaik.
Halia putih + Halia merah
Halia ni wajib ada dalam masakan Cina tau! Ia bertujuan untuk penyembuhan dan bersifat anti-bakteria.
Sebab Yee Sang kan ada ikan mentah dan sayur mentah, halia dapat membunuh bakteria dan menyegarkan lelangit kita dan tambahkan warna menarik untuk menyerlahkan hidangan Yee Sang tersebut.
Lobak merah
Dengan warna oren terang yang menyerupai emas, lobak merah melambangkan pergunungan harta karun yang diharapkan ada dalam rumah tangga seseorang.
Lobak putih
Untuk nampak penuh salad tu, lobak putih membentuk bahagian terbesar Yee Sang kerana ia adalah salah satu sayuran akar yang paling murah dan paling mudah dapat. Selain itu, turnip juga merupakan alternatif yang popular.
Keropok pok chui
Di atas sayur-sayuran tu pula, keropok ditaburkan di atas sebelum diangkat tinggi. Keropok ini adalah simbolik jongkong emas dan tael dari zaman dahulu, berkat warna coklat keemasannya.
Taburan keropok tu ibarat emas tumpah ke seluruh tanah supaya Mama akan sentiasa mempunyai duit di rumah Mama.
Kacang tanah dan bijan
Kacang tanah akan dicincang bukan sahaja menambah rangup dan rasa pedas pada Yee Sang, malah ia juga sebagai simbolik dikurniakan ramai anak dan generasi masa depan yang sihat. Dipercayai bahawa kacang tanah dan bijan ini juga agar keturunan dijaga dan berkembang jauh seperti akar kacang.
Sos plum manis
Yee Sang mestilah kena manis kan? Kemanisan adalah harus supaya sepanjang tahun Mama akan penuh dengan momen-momen manis sahaja. Sos yang paling popular ialah sos plum ataupun boleh pakai sos walnut manis.
Minyak sayuran
Minyak sayuran ni bukan sebarang minyak tau! Minyak ni mewakili emas cair yang mencurah ke atas hidup dan urusan Mama.
Lada dan 5 serbuk rempah
Semua ni ditabur untuk menjemput lebih banyak kekayaan. Lima rempah ni juga mewakili lima cabang kebahagiaan yang dipercayai oleh orang Cina – kebaikan, kekayaan, kesihatan, keluarga dan pengakhiran yang bahagia tidak kira ke mana Mama pergi.
Limau nipis
Mama pernah dengar ‘tai kat tai lei’? Ia adalah simbol mendapat tuah yang tidak putus-putus. ‘Kat zhai’ bermaksud percikan jus limau nipis pada ikan mentah dalam bahasa cina.
Lagi Tinggi, Lagi Bagus!

Upacara gaul Yee Sang adalah bermula dengan berdiri di meja dan gaul bahan-bahan yang dicincang tinggi-tinggi dengan chopstick sambil mengucapkan pelbagai kehendak Mama dengan kuat, ataupun Mama boleh cakap “loh hey, loh hey”.
Ini adalah kepercayaan bahawa lambungan tinggi mencerminkan pertumbuhan dalam kekayaan tau! Sebab tulah, lagi tinggi, lagi bagus!
Menarik kan fakta tentang Yee Sang ni? Sekarang Mama boleh lah tunjuk pandai depan kawan-kawan Mama~
Selamat Tahun Baru Cina buat Mama dan sekeluarga!

Mama taktahu nak pakai apa sempena Tahun Baru Cina ni? Klik di SINI untuk dapatkan inspirasi!


Resepi Nasi Ayam Padu Sampai Anak-anak Berkata “Mama, nak lagi!”

Resepi nasi ayam yang sedap ini merupakan menu wajib yang Mama patut cuba kerana ia pasti dapat memenuhi citarasa terutama sekali anak-anak.
Nasi ayam merupakan hidangan yang sangat terkenal tidak kira peringkat umur. Walaupun menu ini tampak simple, tetapi rasanya sangat sedap tambah-tambah lagi jika dinikmati bersama sayuran seperti tomato, daun salad dan juga timun.
Menu ini langsung tidak jemu dimakan terutama buat kanak-kanak yang sangat menggemarinya. Kalau Mama nak tahu, terdapat banyak versi untuk menyediakan hidangan ini. Salah satunya adalah seperti yang Mama Siti kongsikan di bawah.
Jom lihat menu ringkas tetapi penuh lazat ini!
Resepi Nasi Ayam

Kredit gambar: farahjeats.com
> Untuk Nasi
Bahan-bahan
1 ketul kiub pati ayam1 ekor ayam2 sudu planta2 inci halia dihiris nipis2 helai daun pandan2 ulas bawang besar dihiris nipis2 ulas bawang putih dihiris nipis2 helai daun pandan dicarik dan disimpulRempah 4 sekawan
Cara-cara
#1. Mula-mula Mama panaskan minyak di dalam periuk dan tumis bahan hirisan dan rempah 4 sekawan sehingga naik bau.
Kredit gambar: Facebook @MAHN
#2. Kemudian, masukkan air dan kiub pati ayam. Masukkan ayam dan rebus selama 20 minit, apabila ayam sudah masak angkat dan ketepikan.
Kredit gambar: Facebook @MAHN
Kemudian panaskan planta di dalam kuali, masukkan halia dan daun pandan. Tumis sehingga berbau wangi.
#3. Cuci beras dan toskan air, tuangkan air rebusan ayam ke dalam periuk bersama beras.
Kredit gambar: Facebook @MAHN
Masukkan bahan tumisan ke dalam beras dan masukkan sedikit garam dan pewarna kuning.
#4. Taburkan daun sup dan bawang goreng di atas nasi yang telah masak.
Kredit gambar: Facebook @MAHN
> Untuk Ayam
Bahan-bahan
1 sudu besar sos tiram1 sudu besar kiap manis2 sudu besar kicap kipas udangSecukup rasa4 sudu besar madu
Cara-cara
#1. Lumurkan ayam yang telah direbus tadi dengan bahan perapan dan perap selama 2 jam.
Kredit gambar: Facebook @MAHN
#2. Ayam yang siap diperap, Mama bakar menggunakan oven.
Kredit gambar: Facebook @MAHN
Setelah masak, Mama boleh potong ayam mengikut citarasa Mama.
> Sos Cili
Bahan-bahan
5 tangkai cili merah2 ulas bawang putih3 tangkai cili padiGula5 sudu sos cili1 cawan air
Cara-cara
#1. Masukkan cili merah, bawang putih, cili padi, gula dan air ke dalam pengisar.
Kredit gambar: Facebook @MAHN
Kisar semua bahan sehingga lumat.
#2. Kemudian, Mama masukkan pula sos cili dan didihkan di atas api sehingga kuah menjadi sedikit pekat.
Kredit gambar: Facebook @MAHN
> Kuah Kicap
Bahan-bahan
Sos tiramKicap manisKicap pekat
Cara-cara
#1. Ambil air rebusan ayam, panaskan dan masukkan kicap manis, sos soya, kicap pekat, masukkan kiub ayam dan air bancuhan tepung jagung.
Kredit gambar: Facebook @MAHN
Bahan hiasan:
TomatoSaladTimun
Akhir sekali hidang kesemua bahan yang telah dimasak.
Mama cuba dulu sekali, kemudian lihat bagaimana menu ini menjadi kegemaran anak-anak. Mama juga boleh cuba resepi nasi ayam hainan one-pot yang dikongsikan SuperDaddy ini.

Dapatkan pelbagai resepi menarik di SINI.


Awas Mama! 8 Tanda Kanser Rahim Yang Perlu Diambil Perhatian

Kanser rahim merupakan sejenis kanser yang dialami oleh wanita di seluruh dunia dan terdapat beberapa tanda kanser rahim yang perlu diketahui. Kanser rahim adalah sejenis kanser melibatkan sel endometrium yang membarisi permukaan rahim wanita. Ianya adalah sejenis kanser yang berkembang pada rahim wanita dan lazimnya tidak mempunyai gejala pada peringkat awal.
Gejala kanser selalunya tidak dirasai oleh pesakit sehinggalah ia telah merebak ke tisu dan organ. Tanda-tanda kanser rahim sukar untuk dibezakan dengan gejala penyakit lain kerana pada peringkat awal, penghidap mungkin tidak menunjukkan sebarang gejala.
Kanser rahim tidak mempunyai ujian saringan yang rutin seperti pap smear yang digunakan untuk menyaring kanser serviks.
Walaupun pap smear tidak digunakan untuk mendiagnosis kanser rahim, namun ia boleh menunjukkan keputusan tidak normal. Oleh itu, penting bagi setiap wanita untuk lebih peka melakukan ujian pap smear.
Di bawah ini terdapat beberapa tanda kanser rahim yang perlu Mama berikan perhatian.
Tanda Kanser Rahim Dalam Kalangan Wanita
1) Pendarahan faraj yang tidak normal

Kredit gambar : ohmedia.my
Pendarahan faraj berlaku sebelum atau selepas melakukan hubungan seks. Bagi mereka yang telah mencapai usia menopaus, pendarahan tidak normal dianggap sebagai pendarahan yang berlaku selepas setahun anda tidak mengalami pendarahan haid.
Pendarahan selepas usia menopaus merupakan tanda kanser rahim yang paling jelas. Cecair yang keluar dari faraj juga antara tanda kanser rahim yang paling selalu terjadi.
Cecair ini mungkin berbau kurang menyenangkan, termasuk dengan darah atau dalam bentuk keputihan.
2) Kitaran haid tidak normal
Kredit gambar : hot.liputan6.com
Bagi mereka yang belum menopaus, kitaran haid yang tidak teratur adalah berlakunya pendarahan faraj yang tidak normal adalah pendarahan yang banyak dan lama ketika haid iaitu melebihi 7 hari.
Pendarahan yang berlaku di antara 2 waktu haid dalam kitaran normal haid. Haid yang berlaku pada setiap 21 hari atau lebih awal.
Kitaran haid yang tidak teratur adalah lebih pendek daripada 21 hari atau lebih lama daripada 35 hari. Namun, Mama kena faham juga yang tidak semua masalah haid tidak normal adalah disebabkan oleh kanser rahim.
3) Sakit pada bahagian pinggul sewaktu melakukan hubungan intim tanda kanser rahim
Kredit gambar : www.anlene.com
Seperti masalah kanser lain, penghidap kanser rahim mungkin tidak menunjukkan sebarang gejala para peringkat awal. Namun, apabila tahap kanser tersebut sudah semakin bertambah, ia boleh menunjukkan tanda kanser rahim seperti sakit di kawasan pinggul.
Ini adalah salah satu tanda kanser rahim yang jarang berlaku. Selain daripada kanser serviks dan jangkitan kelamin, sakit pada bahagian pinggul seperti ada benda asing dibahagian pinggul semasa hubungan seks juga boleh disebabkan oleh kanser rahim.
4) Hilang berat badan
Kredit gambar : www.halodoc.com
Jika seseorang wanita itu mempunyai berat badan yang berlebihan, maka dia juga berpotensi tinggi untuk mendapat kanser rahim. Ini mungkin disebabkan oleh lemak badan yang berlebihan bertindak mengubah keseimbangan hormon dalam tubuh.
Simptom hilangnya berat badan yang berlebihan secara mendadak tanpa senaman dan diet ini juga boleh dikaitakan dengan kanser rahim.
Namun begitu,mereka yang mengalami kekurangan berat badan secara berlebihan ini juga boleh juga dikaitkan dengan pelbagai jenis kanser dan penyakit kronik lain.
5) Rasa sakit ketika kencing
Kredit gambar : health.detik.com
Selain itu rasa pedih dan seolah-olah terbakar ketika kencing,Ia mungkin salah satu tanda kanser. Simptom ini berlaku disebabkan oleh tumor pada kawasan buah pinggang, pundi kencing atau usus besar yang bertindak menekan atau menghalang saluran kencing dan tahi atau kedua-duanya.
Namun begitu tanda ini juga mungkin bermaksud masalah pada pundi kencing atau terkena jangkitan penyakit kelamin.
6) Sakit ari-ari
Kredit gambar : www.medcom.id
Salah satu tanda kanser yang ramai pandang ringan dan mengagap perkara biasa atau sakit biasa adalah mengalami rasa sakit di ari-ari iaitu bahagian bawah abdomen. Kemungkinan besar sakit ini adalah tanda kanser rahim.
7) Perut tidak selesa
Kredit gambar : hot.liputan6.com
Sistem penghadaman juga turut terkesan kerana posisinya yang agak dekat. Perut akan terasa mudah kenyang dan kembung. Sesetengah wanita mudah terasa loya dan mudah terkena sembelit.
8) Kelesuan atau keletihan berpanjangan juga tanda kanser rahim
Kredit gambar : musa.news
Walaupun tidak melakukan sebarang aktiviti, Mama tetap berasa letih. Nafas menjadi singkat dan jantung berdegup lebih laju. Hal ini disebabkan oleh sel darah merah yang berkurangan berbanding sel darah putih. Keadaan inilah yang dinamakan anemia dan sering berlaku pada pesakit kanser.
Perhatikan semua tanda-tanda kanser rahim ini agar ianya dapat dirawat dengan lebih awal. Semoga dijauhkan bagi yang sihat, dan dipermudahkan bagi yang telah disahkan menghidapinya.

Ikuti pelbagai tips dan info menarik mengenai kesihatan wanita di SINI.


Dua Versi Resepi Nasi Goreng Telur Yang Pasti Menjadi Kegemaran Anak-anak

Antara resepi yang paling ringkas untuk dimasak tetapi sangat sedap ialah resepi nasi goreng telur dan ia telah menjadi kesukaan kanak-kanak.
Malah, sejak dari kita kecil lagi menu ini juga sering disajikan sebagai sarapan pagi. Sehinggalah sekarang, rasanya seperti agak janggal dan tidak lengkap jika memasak nasi goreng tanpa telur.
Menu yang tidak memerlukan masa yang lama untuk disediakan mampu memberi rasa kenyang yang agak panjang dan membekalkan tenaga yang mencukupi sehingga waktu makan tengah hari ini ternyata memudahkan lagi urusan Mama di dapur.
Terdapat pelbagai cara untuk memasak nasi goreng telur ini. bagi memudahkan lagi kerja Mama, Mama Siti kongsikan dua resepi paling mudah dan cepat untuk memasaknya.
Resepi Nasi Goreng Telur

Kredit gambar: Facebook @Viral Permata Johor
i) Nasi Goreng Telur Ikan Bilis
Bahan-bahan
3 biji bawang merah3 ulas bawang putih3 biji cili padiHalia4 biji telurIkan bilis2 sudu besar sos tiramSerbuk perasa
Cara-cara
#1. Tumbuk bawang merah, bawang putih, cili padi, dan halia sehingga lumat. Panaskan minyak, tumis kesemua bahan yang telah ditumbuk tadi sehingga kekuningan dan berbau wangi. Kemudian masukkan ikan bilis dan masak sehingga ia garing.
#2. Selepas itu masukkan telur ke dalam tumisan tadi dan kacau sehingga telur garing. Masukkan sos tiram dan gaul biar ia sebati.
3. Akhir sekali masukkan nasi, kacau sehingga sekata dan masukkan serbuk perasa secukupnya.
Tips/Petua Berguna
Ikan bilis boleh digoreng terlebih dahulu dan ditabur di akhir masakan.Boleh masukkan sayur sawi, lobak merah dan sebarang jenis sayur yang Mama suka.
ii) Resepi Nasi Goreng Telur Hancur
Kredit gambar: umicakebiskut.blogspot.com
Bahan-bahan
2 biji bawang kecil4 biji bawang putih3 biji cili api1 mangkuk nasi sejuk1 sudu sudu kecil garam1/2 sudu kecil lada hitam hancur1/2 sudu serbuk ikan bilis2 biji telur
Cara-cara
#1. Bawang kecil,bawang putih dan cili dihiris. Pecahkan telur dan pukul sekata.
#2. Panaskan minyak didalam kuali, goreng telur yang telah dipukul tadi.
Kredit gambar: umicakebiskut.blogspot.com
Kacau telur dengan cepat sehingga hancur dan apabila ia sedikit garing masukkan cili api, bawang putih dan bawang kecil.
#3. Setelah bawang kelihatan sedikit layu dan garing, tuangkan nasi dan kacau biar ia sebati. Kemudian, masukkan serbuk ikan bilis, lada hitam dan garam secukup rasa.
Tips/Petua Menyediakan Resepi Nasi Goreng Telur Hancur
Boleh masukkan sayur sawi, lobak merah dan sebarang jenis sayur yang Mama suka.
Diharap dengan perkongsian resepi ini Mama dapat menikmati nasi goreng telur yang ringkas tetapi sangat sedap dan mudah untuk disediakan.

Jom cuba pelbagai resepi menarik yang lain di SINI!


Senarai Restoran Cina-Muslim Yang Halal & ‘Up’ Sikit di Lembah Klang – Part 2

Tahun baru, azam baru! Tahun Baru Cina ni jom kita cuba restoran cina muslim yang mahal sikit? Haritu kita dah tengok senarai restoran cina muslim yang halal dan affordable, apa kata kita tengok pulak restoran yang harga have-have?
Bukan sahaja hidangan yang mewah, suasana pun main peranan apabila kita sambut Tahun Baru Cina ni bersama keluarga!
Jom kita tengok senarai ni.
6 Restoran Cina-Muslim Harga Have-have Untuk Mama
#1 Ruyi & Lyn 如意, Bangsar Shopping Centre

Kredit gambar: Ruyi & Lyn
Tengah mencari tempat makan yang sesuai untuk sambut Tahun Baharu Cina bersama keluarga tercinta? Kunjung ke Ruyi & Lyn! Dengan masakan Cina yang moden, mesti Mama terpesona dengan pembentagan hidangan makanan mereka.
Salah satu menu mereka adalah sushi. Bukan yang ikan mentah tu,  tetapi ia nasi ayam Hainan, nasi lemak dan pulut mangga berbentuk sushi! Antara makanan yang popular di sini adalah Crackling rice puffs in seafood Green tea broth, wow! Boleh cuba ni~
Alamat: 4th Floor Annex Bangsar Shopping Centre, 285, Jalan Maarof, 59000 Kuala LumpurWaktu operasi: 11am-3pm, 6pm-11pm setiap hari
#2 Yun House, Four Seasons KL
Kredit gambar: Four Seasons KL
Wow! Meleleh air liur tengok gambar di atas. Yun House oleh Four Seasons Kl mempunyai dekorasi yang luar biasa dan suasana yang mewah. Ramai orang gemar akan dim sum dan duck pancake mereka!
Mama try lah nanti bagitahu Mama Siti ya~ Mereka juga boleh menyediakan makanan mengikut citarasa Mama seperti boleh kurangkan masin dan sebagainya.
Alamat: 145, Jln Ampang, Kuala Lumpur, 50450 Kuala Lumpur, Wilayah Persekutuan Kuala Lumpur
Waktu operasi:
Isnin-Sabtu, 12–3pm, 6–10pmAhad 11am–4pm
#3 Tao Chinese Cuisine, InterContinental KL
Kredit gambar: Tao Chinese Cuisine
Menyediakan masakan cina yang mewah dan istimewa, Chef Wong memang layak menerima pelbagai anugerah! Di restoran ni, mereka hanya menggunakan bahan-bahan yang paling segar dan menyediakan kombinasi makanan yang luar biasa.
Kalau Mama nak makanan yang unik dan eksklusif boleh lah buat tempahan~ Antara makanan yang must-try adalah dim sum pelbagai mereka, ketam kulit lembut dan pinggan kombinasi itik.
Alamat: InterContinental Kuala Lumpur, 165, Jalan Ampang, 50450 Kuala LumpurWaktu operasi: 12pm-3pm, 6pm-10pm, ditutup pada hari Ahad & Isnin
#4 Old Shanghai KL, Bukit Bintang
Kredit gambar: Old Shanghai KL
Kalau Mama penggemar makanan gabungan, Mama mesti kunjung ke sini! Menu mereka mempunyai kombinasi yang menarik seperti spaghetti kari dengan salmon atau hidangan ikan bakar mereka.
Tidak lupa juga pada pilihan dim sum yang Mama mesti dicuba! Dengan suasana yang meriah, mesti Mama akan datang lagi~
Alamat: No 50, Changkat Bukit Bintang, Bukit Bintang, 50200 Kuala LumpurWaktu operasi: 12pm-2.30pm (kecuali Ahad), 5pm-12am
#5 Shang Palace, Shangri-La KL
Kredit gambar: Shang Palace
Menyajikan pelbagai menu, Shang Palace di Shangri-La KL adalah antara tempat Mama must-try! Antara menu mereka yang dihidangkan adalah menu a la carte serta menu dim sum, sup rebus dua kali dan pinggan gabungan barbeku!
Hidangan istimewa mereka mestilah Itik Peking Tradisional yang mesti Mama cuba. Ia dimasak dan dihidangkan dalam dua cara tau! Tempah sekarang Mama~
Alamat: 11, Hotel Shangri-La, Jalan Sultan Ismail, Kuala Lumpur, 50250 Kuala LumpurWaktu operasi: 11 pagi-2.30 petang, 6 petang-10 malam, dibuka setiap hari
#6 Grand Imperial Seafood Hotpot & BBQ, Pavilion KL
Kredit gambar: Grand Imperial Seafood Hotpot & BBQ
Apa kata kita kunjung ke tempat hotpot pulak? Kalau cuaca sejuk mesti best ni! Dengan suasana kedai yang moden, Grand Imperial menyajikan hanya yang terbaik untuk Mama dan sekeluarga.
Bahan eksklusif mereka adalah pilihan daging yang baru diimport, makanan laut segar, bebola daging dan dumplings untuk dimakan bersama sup Mama. Jangan lupa juga untuk mencuba itik panggang khas mereka!
Alamat: Lot 6 . 39 . 00, 168, Bukit Bintang St, Bukit Bintang, 55100 Kuala Lumpur, Wilayah Persekutuan Kuala LumpurWaktu Operasi:
Isnin – Sabtu 11:30 pagi–3 petang, 6–10:30 malamAhad 10 pagi–3 petang, 6–10:30 malam
Peringatan mesra untuk Mama! Buat tempahan awal sebelum datang ya. Selamat menjamu selera~

Nak tengok senarai restoran cina-muslim part 1? Klik di SINI!


Senarai Restoran Cina-Muslim Yang Halal & Harga Berpatutan di Lembah Klang – Part 1

Tahun Baru Cina nak dekat dah, Mama ada craving makanan cina tak macam dim sum, mantou, dumplings, mapo tofu dan macam-macam lagi. Sebenarnya, sudah banyak restoran Cina-Muslim yang wujud di Malaysia ini yang sesuai dengan citarasa Melayu kita.
Jom baca senarai di bawah.
6 Restoran Cina-Muslim Yang Affordable Mama Perlu Cuba
#1 Amber Chinese Muslim Restaurant

Kredit gambar: Amber Chinese Muslim Restaurant
Cari tempat untuk raikan  Tahun Baharu Cina bersama keluarga dan kawan-kawan Mama? Datanglah ke Amber Chinese Muslim Restaurant! Dengan hidangan yang menarik Mama dapat makan dengan selesa dan rasa mahal.
Banyak menu yang Mama patut nantikan bila datang sini. Cadangan Mama Siti bila Mama datang sini adalah, dumplings, ayam kung pao, penkek kucai dan brokoli tumis dengan cendawan mereka!
Makan pulak dengan nasi panas-panas, wow! Mesti akan datang lagi. Kedai mereka berada di Bangsar South, 1 Utama dan juga Pavilion.
#2 Homst
Kredit gambar: Homst
Antara restoran favourite Mama Siti! Masakan asli cina daripada Chef Yusoff Lau Bin Abdullah, Homst wujud lebih dari 10 tahun yang lalu di Kuala Lumpur.
Antara menu yang menjadi kegemaran ramai adalah, telur kukus, wet buttered chicken, kari kepala ikan, sweet and sour chicken dan HOMST taufu. Mama juga perlu try roti ban ayam BBQ mereka!
Mereka mempunyai beberapa cawangan seperti di TTDI, Wangsa Maju, Kampung Baru, Bangi, Putrajaya, Cyberjaya dan macam-macam lagi. Singgah jangan tak singgah Mama~
#3 Dolly Dim Sum
Kredit gambar: Dolly Dim Sum
Menjadi kegemaran majoriti orang Malaysia, kedai Dolly Dim Sum tidak pernah sepi! Dengan suasana yang eksklusif, memang tak dinafikan makanan mereka pun sedap hingga tak terkata.
Menu kegemaran orang ramai adalah roti kastard telur dengan karamel kuning telur masin yang manis. Satu lagi, Mama perlu cuba shu mai yang disedia Dolly Dim Sum.
Kalau datang sini, memang wajib order yang ni! Hidangan Mama mesti tak lengkap tanpa hidangan pencuci mulut kan? Orderlah mochi durian snowflake dan tembikai snowflake untuk lengkapkan hidangan Mama.
Restoran Dolly Dim Sum berada di Avenue K, Nu Sentral, Sunway Putra, Pavilion KL, KL East Mall dan macam-macam lagi! Jom serbu sekarang~
#4 Restoran Lamb Shepherd
Kredit gambar: Restoran Lamb Shepherd
Lamb Sheperd mempunyai pelbagai hidangan masakan Cina asli oleh Cina Muslim dari China. Ia terkenal dengan dumpling sup, kambing goreng cili api, cendawan goreng dan terung rebus mereka.
Kedai mereka berada di Jalan Genting Klang, Desa Setapak. Datang la bersama keluarga Mama kalau nak rasa makanan cina muslim asli!
#5 Chopsticks by Muhammad Oon
Kredit gambar: Chopsticks by Muhammad Oon
Jika Mama nak makan nasi berlauk masakan cina, boleh la kunjung ke sini! Hidangan makanan laut pun ada! Termasuklah ketam dan sotong.
Kalau Mama taknak makan lauk pun, boleh jugak order hidangan a la carte yang mereka seperti nasi goreng dan mi sup. Ramai pengunjung memesan cili padi & bawang putih lala, baby crab goreng, kari sayur claypot, mee Hokkien dan otak-otak. Restoran ni terletak di Taman Tun Dr Ismail. Kalau Mama dekat, boleh la singgah!
#6 MALATOOP
 Kredit gambar: Malatoop
Restoran Cina-Muslim terbaharu di TTDI! Jika Mama suka pedas, sinilah tempat yang Mama perlu datang. Bahan mereka menggunakan lada Sichuan yang pedas memang meletop!
Mama boleh pilih tahap kepedasan dia juga seperti Malatoop bowl yang mempunyai di empat tahap kepedasan. Pelbagai pilihan hidangan lagi yang Mama patut cuba di sini. Mesti tak menyesal punyalah~
Mujurlah ada senarai ni, boleh Mama rancang nak makan apa weekend Tahun Baru Cina ni! Semoga bermanfaat~

Restoran mana lagi best? Jom klik di SINI!


“Nak pakai apa eh pergi rumah Ms Lee?” Ini 10 Inspirasi Fesyen Terkini Untuk Open House CNY

“Panik! Panik! Nak pakai baju apa untuk open house CNY di rumah Ms Lee ni?”
Mujur ada Mama Siti kan? Mama Siti ada kumpulkan senarai fesyen yang menarik untuk Mama gayakan sempena tahun baharu cina ini!
Jom kita tengok apa yang sesuai untuk digayakan ke open house CNY rakan-rakan berbangsa Cina kita yang bakal menyambutnya nanti.
10 Fesyen ‘Wow’ Untuk Mama Hadir Open House CNY
#1 Matchy Bersama Fam Bam
        View this post on Instagram            A post shared by marioncaunter (@marioncaunter)
Merah adalah warna bertuah semasa Tahun Baru Cina. Itu adalah fakta yang semua orang tahu. Mama Marion gayakan merah dan hitam untuk Tahun Baharu Cina ni! Kontra dengan hitam, memang padan sangat dengan warna merah yang terang benderang tu! Tidak lupa juga suami dan anak-anak pun kena matchy tau. Simple dan relax je, asalkan kena dengan tema kan?
#2 Manis dan Tradisional
        View this post on Instagram            A post shared by MIRA FILZAH (@mfmirafilzah)
Wah! Dengan warna dan tona yang lembut, Mama Mira nampak ayu sangat! Ala-ala cheongsam halal kan? Kalau Mama stick dengan warna lembut, Mama pasti akan kelihatan berseri-seri~
#3 Corak Adalah Penyeri Perayaan
        View this post on Instagram            A post shared by Sally Quah 柯凯匀 (@sally_quah)
Setiap tahun asyik pakai cheongsam merah aje? Cuba pulak yang bercorak ni! Mama juga boleh sedondonkan dengan semua ahli keluarga macam Mama Sally. Dengan aksesori yang simple, memang mudah untuk padankan.
#4 Mama Chic!
        View this post on Instagram            A post shared by Vivy Yusof (@vivyyusof)
Mengikut tema yang Tahun Baharu Cina, Mama Vivy meamng pandai gayakan satu family! Gayakan dengan jubah merah dan tudung bercorak, memang nampak effortless. Sampai baby pun kena ikut tema tau!
#5 Pastel Menawan
        View this post on Instagram            A post shared by Iman Abdul Rahim 🌸 (@imanabdulrahim)
Kalau Mama rasa nak pakai simple soft and sweet look, boleh try pakai macam Mama Iman ni! Skirt pleated dan cardigan yang panjang memang sangat sesuai kalau pergi ke rumah terbuka CNY~
#6  Kembar Tang Suit
        View this post on Instagram            A post shared by Carmen Yim 嚴紀雯 (@carmenyim)
Dalam semangat Tahun Baharu Cina, apa kata Mama pakai Tang Suit? Mudah nak stail kan jika tak nak pakai kain atau skirt. Boleh pakai yang plain dan bercorak, dua-dua pun menarik di mata Mama Siti!
#7 Sedia Untuk CNY Dinner
        View this post on Instagram            A post shared by Yasmin Redzuan (@princessmeenie)
Ada Annual CNY Dinner di hotel? Jom bergaya dengan mewah! Skirt tulle pastinya adalah statement piece, pasti kawan-kawan Mama akan puji fesyen inovatif Mama ni!
#8 Effortless Gitu
        View this post on Instagram            A post shared by Scha Alyahya™ (@schaalyahya)
Gaya yang tidak perlu usaha yang lebih, hanya dengan pakai serupa ini sahaja dah cukup! Elegant dengan minimal aksesori memang akan nampak sangat menawan.
#9 Bak Puteri Kayangan
        View this post on Instagram            A post shared by AnisKiss . (@_aniskiss)
Mama nak fefeeling macam princess? Gayakan dengan corak bunga-bunga dan skirt cutting seperti princess ni mesti Mama akan berseri-seri dekat open house tu nanti!
#10 Glamour Dalam Biru
        View this post on Instagram            A post shared by Wan Sharmila ® (@lala.wansharmila)
Gaya yang sangat versatile memang Mama Siti love! Dengan pakaian luar yang bergaya ni, memang sesuai untuk annual CNY dinner Mama ni! Pair dengan beg dan kasut yang sesuai, ia akan lebih pop!
Amacam? Banyak tak inspirasi yang menarik kat sini? Tak semestinya kita pakai pakaian tradisional seperti cheongsam ataupun tang suit tapi asalkan sesuai dan selesa untuk Mama!
Kami di KelabMama mengucapkan Selamat Tahun Baharu Cina untuk semua Mama yang meraikan diluar sana~

Dapatkan tips fesyen untuk perayaan lain di SINI.


Resepi Bubur Nasi Tanpa Santan Yang Paling Sedap – Mama Wajib Cuba!

Terdapat pelbagai versi resepi bubur nasi yang boleh dijadikan panduan untuk memasak. Ada yang menggunakan santan untuk bubur nasi berlemak, dan ada juga yang tidak menggunakan santan seperti bubur biasa.
Kalau ikutkan sekarang Mama, menu bubur nasi ini sebenarnya tidak lagi menjadi sajian untuk mereka yang sakit malah ia telah menjadi makanan rutin yang dijual untuk santapan penggemarnya.
Selain dimakan ketika siang, Mama boleh juga jadikan menu ini sebagai makanan gantian untuk makanan berat di waktu malam kerana ia lebih mudah untuk dicerna oleh tubuh selain penyediaannya yang sangat mudah dan bahan-bahannya juga sangat ringkas.
Oleh itu, bagi membantu Mama menyediakan bubur nasi yang enak, di bawah ini Mama Siti telah kongsikan resepi sebagai panduan untuk memasaknya.
Resepi Bubur Nasi Berlauk

Kredit gambar: Facebook @MAHN
Resepi Versi I
Bahan-bahan
BerasIsi ayamBrokoliBawang putihGulaGaramHaliaBawang putihCili padi
Cara-cara
#1. Basuh beras sehingga bersih, toskan air dan masukkannya ke dalam rice cooker.
Kredit gambar: Facebook @MAHN
Kemudian, masukkan air yang banyak, isi ayam dan bawang putih yang telah dipotong dadu. Masak seperti biasa sehingga nasi hancur. Jika nasi masih belum hancur sepenuhnya tambahkan air sehingga nasi betul-betul hancur.
#2. Kemudian masukkan sedikit gula, garam, dan kiub pati ayam. Kacau supaya nasi tidak melekat pada periuk.
Kredit gambar: Facebook @MAHN
Apabila nasi sudah hancur dan menjadi bubur masukkan sayur brokoli. Masak seketika.
#3. Sementara itu hiris halia dan bawang putih nipis-nipis.
Kredit gambar: Facebook @MAHN
Panaskan minyak, kemudian goreng halia dan bawang nipis sehingga keperangan dan berbau harum. Apabila sudah garing angkat dan toskan minyaknya.
#4. Tuang baki minyak gorengan tadi ke dalam bubur nasi untuk menjadikan bubur lebih beraroma. Hiaskan bawang dan halia goreng di atas bubur bersama dengan potongan cili padi. Siap untuk dinikmati.
Kredit gambar: Facebook @MAHN
Resepi Versi II
Bahan-bahan
BerasAir1 ekor ayam10 ulas bawang putih 1 ulas bawang besar1 ulas bawang hollandSerbuk perasa Maggie atau kiub pati ayam1 batang lobak merah (dipotong dadu)Serbuk lada sulahSerbuk lada hitam2 inci haliaGaramGulaMinyak masakDaun ketumbar
Cara-cara
#1.  Sediakan bahan-bahan seperti di bawah.
Kredit gambar: Facebook @MAHN
#2. Rebus ayam dengan akar daun ketumbar dan halia. Setelah ayam masak, racikkan isi ayam dan gaul bersama serbuk lada hitam dan serbuk lada sulah.
Kredit gambar: Facebook @MAHN
Basuh beras dan masukkan bersama air rebusan ayam kedalam periuk bersama-sama dengan lobak merah yang telah dipotong.
#3. Kemudian hiris nipis bawang besar, bawang Holland dan bawang putih. Tumis bahan yang dihiris sehingga naik bau.
Kredit gambar: Facebook @MAHN
#4. Setelah masak masukkan bahan tumisan tadi ke dalam periuk nasi dan kacau sehingga sebati. Perisakan dengan gula, garam dan kiub pati ayam. Tabur daun ketumbar di atas bubur bersama dengan ayam yang diracik sebentar tadi. Siap untuk dinikmati.
Tips/Petua Penyediaan Resepi Bubur Nasi
Bubur nasi lebih sedap jika dihidangkan bersama sambal kicap dan ikan bilis goreng. Taburkan daun bawang, daun sup dan bawang goreng.
Kalau nak lagi sedap, Mama boleh nikmatinya bersama dengan lebihan sup semasa merebus ayam tadi. Air rebusan ayam akan menjadi lebih sedap jika taburkan bawang bersama minyak gorengan di dalamnya.
Diharap dengan perkongsian resepi bubur nasi ini dapat memudahkan lagi urusan Mama di dapur dalam menyajikan masakan terbaik buat keluarga tersayang. Selamat mencuba!
Selain resepi bubur nasi yang sedap ini, Mama juga boleh cuba pelbagai tips masakan dan resepi menarik yang lain dengan merujuknya di SINI!